title: DKW F91

text: Auton sähköjärjestelmä oli 6-volttinen. Coupé- ja cabriolet-mallien sivuikkunoista puuttui raamit ja coupéssa oli kolmiosainen panoramatakalasi. Farmari- ja jakeluautomuunnelmien korit oli valmistettu vielä vanhanaikaisesti puukehikon ympärille. Katto oli keinonahkainen. Tavaratilaan sai vaihtoehtoisesti sivuilta saranoidut pariovet tai ylhäältä ja alhaalta saranoidun jaetun luukun.


title: DKW F91

text: F91:ssä oli uutena varusteena ohjauslukko. Mittaristossa oli yhdistelmämittari, joka näytti jäähdytysnesteen lämpötilan sekä polttoaineen määrän. Vakiovarustukseen kuului kulmikas kello. Heinäkuuhun 1954 asti autossa oli puinen kojelautapaneli, sen jälkeen peltinen. Samassa yhteydessä seisontajarrun kahva siirrettiin kojelaudan alle ja ohjauspyörä muutettiin ovaalin malliseksi. Coupé- ja cabriolet-muunnelmiin tuli uudet vanteet. Joka korimallin oikeanpuoleiseen etulokasuojaan lisättiin merkki tekstillä "Sonderklasse". Lokakuusta 1954 lähtien kaikkiin muunnelmiin tuli jäähdyttimen kaihdin, joka joudutti moottorin ja sisätilojen lämpeämistä kylmillä ilmoilla. Mallivuodesta 1955 oikeanpuoleisen etuistuimen kykeni kääntämään kokonaan sivuun, mikä helpotti kulkua takapenkille. Penkkeja ei kuitenkaan edelleen kyennyt säätämään pituussuunnassa. Kaasupolkimen välitystä muunnettiin ja siihen asennettiin palautusjousi kaasujalan, ja sitä kautta polttoaineenkulutuksen hillitsemiseksi.


title: DKW F91

text: Kesäkuussa 1955 poliisivoimille toimitettiin avokorisia, neliovisia farmarimallin pitkälle alustalle rakennettuja "DKW F91 OTP" -autoja vähintään kahdeksan kappaletta. Takaovien ikkunat voitiin laskea oviin sisään raameineen, etuovissa oli kiinteät raamit. Varustukseen kuului hälytysvalo sekä hakuvalo, ja sähköjärjestelmä oli 12-volttinen.


title: DKW F91

text: Vuoden 1954 malliuudistukseen asti polttoainetankki oli tilavuudeltaan 32 litraa, sen jälkeen 42-litrainen.


title: DKW F91

text: Auton huippunopeus oli 115 km/h. Kolmivaihteisen mallin polttoaineenkulutus oli 8,0 l/100 km ja nelivaihteisen 7,8 l/100 km.


title: The Road to Hell: Part 2

text: The Road to Hell: Part 2 on Chris Rean viidestoista studioalbumi, joka julkaistiin vuonna 1999, kymmenen vuotta albumin "The Road to Hell" jälkeen.


title: The Road to Hell: Part 2

text: Kaikki kappaleet kirjoittanut Chris Rea, ellei toisin mainita.


title: Söğüt

text: Söğüt [søʲyt] on kaupunki ja piirikunta Bilecikin maakunnassa Marmaranmeren rannikkoalueella Turkissa. Söğüt on pinta-alaltaan 599 neliökilometriä, ja sen naapureita ovat Bilecik lännessä, Gölpazarı pohjoisessa, İnhisar koillisessa, Eskişehir kaakossa ja Bozüyük lounaassa. Vuoden 2000 väestönlaskennassa piirikunnassa oli 21,012 asukasta, ja vuoden 2010 arvion mukaan 19,425 asukasta. Söğütiin kuuluu 5 kaupunkipiiriä ja 23 kylää. Söğüt on 31 kilometrin päässä Bilecikista ja 52 kilometrin päässä Eskişehiristä, josta se on taloudellisesti riippuvainen. Pormestari on Osman Güneş (AKP). Historiassa se on tunnettu Osmanien valtakunnan ensimmäisenä pääkaupunkina 1299–1335.


title: Danzhou

text: Danzhou (, pinyin: Dānzhōu Shì) on prefektuuritason kaupunki Etelä-Kiinan Hainanin maakunnan pohjoisosassa. Kaupungin pinta-ala on 3 269 neliökilometriä ja väkiluku 932 356 (vuonna 2010). Kaupungin keskusta sijaitsee linnuntietä noin 90 kilometriä maakunnan pääkaupunki Haikousta lounaaseen.


title: Danzhou

text: Aiemmin alueella oli Danin piirikunta ("tai" Danxian). Vuonna 1993 piirikunnasta tuli piirikuntatason kaupunki Danzhou. Helmikuussa 2015 kaupunki korotettiin prefektuuritason kaupungiksi.


title: Danzhou

text: Vaikka Danzhou on prefektuuritason kaupunki, se ei jakaudu piirikuntatasolla, vaan suoraan kuntatasolla 16 suurkuntaan ja neljään kaupungin omistamaan maatilaan.


title: Danzhou

text: Kaupungin hallintokeskus sijaitsee Nadan suurkunnassa.


title: Carinthischer Sommer

text: Carinthischer Sommer (saks. Kärntenin kesä) on musiikki- ja kulttuurifestivaali, joka on pidetty vuosittain vuodesta 1969 alkaen Ossiachissa, 1972 alkaen myös Villachissa ja viime aikoina muissa paikoissa Kärntenin osavaltiossakin. Festivaalin kävijämäärä on noin 10 000.


title: Carinthischer Sommer

text: Ensimmäinen tapahtuma tällä nimellä oli Wilhelm Backhausin pianoilta 25. kesäkuussa 1969 entisessä benediktiiniläisluostarissa "Stift Ossiach". Sen aloittivat luostarin pappi Jakob Stingl ja muusikko ja manageri Helmut Wobisch, joka toimi festivaalin intendenttinä kuolemaansa asti. Vuonna 1970 perustettiin "Carinthischer Sommer" -järjestö. Vuodesta 1974 alkaen kirkko-ooppera on ollut festivaalin tärkeä osa.


title: Carinthischer Sommer

text: Tapahtuman paikat ovat luostarikirkko sekä barokki- ja ritarisali "Stift Ossiachissa" että entisen puistohotellin Villach-kongressikeskus, samoin kuin Bamberg-sali ja vuorikirkko Tiffenissä Feldkirchenin lähellä. Tunnettuja festivaalin osallistujia ovat olleet Claudio Abbado, Leonard Bernstein, Rudolf Buchbinder, Peter Maxwell Davies, Gottfried von Einem, Jean Françaix, James Galway, Robert Holl, Werner Hollweg, Gidon Kremer, Ernst Krenek, Christa Ludwig, Lorin Maazel, Zubin Mehta, Riccardo Muti, Roger Norrington, Boris Pergamenschikow ja Horst Stein.


title: Carinthischer Sommer

text: Festivaalin intendenttinä toimi vuosina 2004-2015 Thomas Daniel Schlee. Lokakuussa 2014 julkaistiin hänen irtisanoutumisensa vuoden 2015 teatterisesongin loputtua. Tammikuusta 2016 alkaen festivaalin intendenttinä on toiminut Holger Bleck.


title: Matteo Bobbi

text: Matteo Bobbi (s. 2. heinäkuuta 1978 Milano) on italialainen autourheilija. Vuodet 2001–2003 hän toimi Minardin Formula 1 -tallin testikuljettajana päästen ajamaan vuoden 2003 San Marinon GP:n perjantain ensimmäisissä harjoituksissa. Vuonna 2003 hän kilpaili FIA GT Championship -sarjassa voittaen Thomas Biagin kanssa sarjan mestaruuden, ja sijoittuen seuraavana vuonna toiseksi. Vuonna 2006 hän voitti GT2 -luokan mestaruuden Jaime Melon kanssa. Bobbi on ajanut vuodesta 2000 lähtien erilaisia GT- ja GP-sarjoja, kuten World Series by Nissania, FIA GT:tä, Amerikan Le Mansia sekä erilaisia Endurance-kestävyysajoja Yhdysvalloissa ja Euroopassa.


title: Enrico Toccacelo

text: Enrico Toccacelo (s. 14. joulukuuta 1978 Rooma) on italialainen autourheilija. Toccacelo aloitti uransa vuonna 2001 kilpaillen Formula 3000 -sarjassa vuoteen 2004 voittaen kolme osakilpailua ja sijoittuen viimeisellä kaudella sarjan toiseksi. Vuodet 2005–2006 hän kilpaili Formula Renault 3.5 -sarjassa voittaen yhden kilpailun. Vuonna 2005 hän toimi Minardin Formula 1 -tallin testikuljettajana ajaen Turkin, Italian ja Belgian GP:n perjantain ensimmäisissä harjoituksissa.


title: Pierre Kaffer

text: Pierre Kaffer (s. 7. marraskuuta 1976 Bad Neuenahr-Ahrweiler, Rheinland-Pfalz) on saksalainen autourheilija. Kaffer aloitti uransa vuonna 1990 karting -sarjoissa kilpaillen vuonna 1994 Formula Ford -sarjassa ja myöhemmin Formula Opel ja sitten vuodet 1997–2001 Saksan Formula 3 -sarjassa. Vuonna 2004 Kaffer voitti Sebringin 12 tunnin ajon. Vuodet 2005–2006 hän kilpaili DTM -sarjassa. Vuodet 2009–2011 Kaffer kilpaili American Le Mans Series -sarjassa voittanen muun muassa Le Mansin 24 tunnin ajo vuonna 2009. Vuodesta 2012 lähtien hän on kilpaillut FIA World Endurance Championship ja European Le Mans Series -sarjoissa.


title: La La Land

text: La La Land tarkoittaa seuraavia asioita:


title: Sennwald

text: Sennwald on kunta Itä-Sveitsissä, Sankt Gallenin kantonissa, kolmekymmentä kilometriä Sankt Gallenin kaupungista etelään. Kunnassa on runsaat 5 000 asukasta.


title: Sennwald

text: Sennwald rajoittuu idässä Reinjokeen ja Liechtensteiniin, lännessä Appenzellin Alppeihin kuuluviin Alpsteinvuoriin ja Appenzell Innerrhodenin kantoniin. Pohjoisessa Sennwaldin naapurikunta on Altstätten, etelässä Gams ja Buchs.


title: Sennwald

text: Moottoritie A13 Saksan rajalta St. Margrethenista Bellinzonaan kulkee Reinin vartta Sennwaldin kautta. Myös SBB:n rautatie St. Margrethenista Sargansiin kulkee kunnan kautta. Sennwaldin rautatieaseman nimi on Salez-Sennwald.


title: Vähä Seitsemisjärvi

text: Vähä Seitsemisjärvi on Pirkanmaalla Ylöjärven Länsi-Aureella sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vähä Seitsemisjärvi on osa Liesijoen aluetta.


title: Vähä Seitsemisjärvi

text: Järven pituus on 600 metriä, leveys 500 metriä ja sen pinta-ala on 16 hehtaaria. Se sijaitsee pohjois-etelä-suuntaisen Seitsemisharjun itäpuolella ja Iso Kivijärven länsipuolella. Ympäristö on soistunutta kangasmaastoa, joka on jätetty ympäröivän Seitsemisen kansallispuiston ulkopuolelle. Järvessä on yksi 100 metrinen kapea saari. Siihen on kaivettu toistakymmentä suo- ja pelto-ojaa. Itäpään lahteen laskee pohjoisesta Venesjärven laskuoja, joka kulkee Seitsemisen maatilan peltojen halki. Järven laskuoja lähtee eteläpäästä ja se laskee 600 metrin jälkeen Iso Seitsemisjärveen. Laskuojaan yhtyy idästä Iso Kivijärven laskuoja. Veden laskennallinen viipymä järvessä on 13 vuorokautta. Rantaviivan pituus on 2,4 kilometriä. Länsirantaan viettää Seitsemisharjun rinteet, pohjoisrannoille päättyy maatialn pellot ja muut rannat ovat metsävaltaisia. Rannoille on rakennettu kolme vapaa-ajan asuntoa. Niille ja maatilalle jihtaa tiet Seitsemisharjun päällä kulkevalta tieltä.


title: Vähä Seitsemisjärvi

text: Vedenlaatua on tutkittu vuosina 1979 ja 2002. Järvi on hyvin matala, mutta sen vesi vaihtuu nopeasti. Siitä huolimatta veden happipitoisuus saattaa lopputalvesta laskea tavallista alhaiseksi. Veden humuspitoisuus on suuri, mutta silti veden happamuus ei ole ollut liian suuri. Viimeisessä tutkimuksessa vuonna 2002 veden ravinnepitoisuudet olivat nousseet ja fosforin osalta pitoisuudet ylittivät rehevien järvien tason. Sekä järven mataluus että rehevöityminen pudottavat virkistysluokitusta arvosanaan välttävä.


title: Aki Kauppinen

text: Aki Kauppinen on suomalainen urheiluselostaja ja snookervalmentaja. Eurosportilla selostava Kauppinen on erikoistunut snookerin selostamiseen, mutta hän selostaa myös muita lajeja, kuten yleisurheilua ja mäkihyppyä.


title: Aki Kauppinen

text: Eurosportilla Kauppinen aloitti snookerin selostamisen vuonna 1997. Tätä ennen vuonna 1988 Kauppinen ja hänen isänsä Kare Kauppinen perustivat Helsingin Ratakadulle Suomen ensimmäisen snookersalin Snooker-centerin ja 1990-luvulla he alkoivat järjestää kansainvälisiä kilpailuja, jotka televisioitiin.


title: Aki Kauppinen

text: Kauppinen valmentaa snookeria Espoon Biljardikerholla ja mm. Heikki Niva on hänen valmennettava.


title: Aki Kauppinen

text: Kauppinen on suorittanut WPBSA World Snooker Coach -tutkinnon World Snooker Akatemiassa, Sheffieldissä vuonna 2012.


title: Aki Kauppinen

text: Vuonna 2007 ja 2008 Kauppinen saavutti SM-mitalin leuanvedossa alle 85-kiloisten miesten sarjassa.


title: Abu Mohamed al-Adnani

text: Abu Mohamed al-Adnani, ent. "Taha Sobhi Falaha" (s. 1977 Syyria – 30. elokuuta 2016 Syyria) oli Isisin päätiedottaja ja näkyvimpiä johtajia, syntyperältään syyrialainen. Hän suunnitteli Isisin merkittävimpiä iskuja.


title: Abu Mohamed al-Adnani

text: Al-Adnani kuoli Syyriassa iskussa, jonka tekijäksi on ilmoittautunut sekä Yhdysvallat että Venäjä. Isku tehtiin Aleppon maakunnassa.


title: Abu Mohamed al-Adnani

text: Abu Mohamed al-Adnani oli merkittävässä asemassa Al-Qaidassa. Al-Qaidan heikennyttyä hän jäi vuonna 2005 Yhdysvaltojen vangiksi ja vapautui 2010. Isis oli tuolloin jo perustettu, ja Al-Adnani liittyi siihen.


title: Aguni (1944)

text: Aguni () oli keisarillisen Japanin laivaston Ukuru-luokan saattaja toisessa maailmansodassa.


title: Aguni (1944)

text: Alus tilattiin Nihon Kōkanilta Tsurumista osana vuoden 1942 hankintoja. Sen köli laskettiin 25. helmikuuta 1944 ja alus laskettiin vesille 21. syyskuuta. Alus otettiin palvelukseen vielä saman vuoden lopulla 2. joulukuuta.


title: Aguni (1944)

text: Alus poistettiin alusluettelosta 30. marraskuuta 1945 ja sen romutus saatiin päätökseen 20. toukokuuta 1948.


title: Wilkinson Sword

text: Wilkinson Sword on yhdysvaltalaisen Edgewell Personal Caren omistama parranajovälineiden ja muiden hygieniatuotteiden brändi.


title: Wilkinson Sword

text: Wilkinson Sword -yhtiön perusti keksijä-insinööri Henry Nock vuonna 1772 ja se valmisti alun perin bajonetteja ja ampuma-aseita. Yhtiö laajensi toimintaansa 1800-luvulla miekkojen valmistukseen ja alkoi vuonna 1877 valmistaa partaveitsiä. Vuonna 1898 Wilkinson Sword uudelleen teroittavia teriä käyttävän Pall Mall -partahöylän. Yhtiö alkoi vuonna 1956 kehittää hiontamenetelmää partaterien valmistukseen ruostumattomasta teräksestä yhteistyössä saksalaisen Osberghaus KG -yhtiön kanssa. Wilkinson Sword toi ensimmäinenä markkinoille ruostumattomasta teräksestä valmistetun kaksipuolisen partaterän. Yhtiö toi vuonna 1970 markkinoille ensimmäisen teräkasetteja käyttävän partahöylän.


title: Wilkinson Sword

text: Yhtiö on lisäksi valmistanut kirjoituskoneita, puutarhasaksia, saksia ja moottoripyöriä. Wilkinson Sword -puutarhanhoitotarvikkeita valmistaa nykyään lisenssisopimuksella E.P. Barrus. Vuonna 2000 yhtiö sulki partateriä valmistavan tehtaansa Iso-Britanniassa.


title: Lamminpään urheilukenttä

text: Lamminpään urheilukenttä on Tampereen Lamminpäässä, Lamminpään koulun vieressä sijaitseva urheilukenttä. Kenttää käyttävät Lamminpään koulu, Team Rahola, Lamminpään Korpi sekä Ikurin Vire.


title: Eldar Ismailov

text: Eldar Ismailov (s. 22. maaliskuuta 1995) on ukrainalainen karateka. Hän on nelinkertainen Kyokushinin Euroopan-mestari, joista kolme on tullut IKO-liitossa.


title: Eldar Ismailov

text: Ismailov kilpaili uransa alussa kevytsarjassa, jossa hän saavutti Euroopan mestaruuden 2012. Kaksi vuotta myöhemmin Ismailov otteli vielä kerran kevytsarjassa, jolloin hän saavutti pronssia Varnan EM-kilpailuissa.


title: Eldar Ismailov

text: Vuodeksi 2015 Ismailov siirtyi keskisarjaan ja voitti Berliinin EM-kilpailut. Hän voitti loppuottelussa Lucian Gogonelin. Ismailov voitti uransa kolmannen Euroopan mestaruuden alle 90-kiloisten sarjassa Varnassa 2016. Hän voitti loppuottelussa Ivan Mezentsevin. Samalla hänestä tuli Lucian Gogonelin ohella toinen ottelija, joka on kyennyt voittamaan Euroopan mestaruuden kolmessa eri painoluokassa.


title: Eldar Ismailov

text: Sittemmin vuonna 2017 Ismailov siirtyi Ukrainan maajoukkueen mukana WKB-liittoon ja saavutti heti Euroopan Cupin mestaruuden raskaassarjassa. Espanjassa pidetyssä turnauksessa hän voitti loppuottelussa Erick Juniorin. Samana vuonna hän oli mukana Puolassa järjestetyissä WKB:n ensimmäisissä EM-kilpailuissa. Ismailov eteni turnauksessa loppuotteluun saakka, jossa hän jäi hopealle hävittyään raskaansarjan mestaruuden Alexandr Drozdille.


title: Eldar Ismailov

text: 2018 Ismailov osallistui toukokuussa järjestettyihin historian toisiin EM-kilpailuihin, jossa hän tällä kertaa voitti alle 85-kiloisten sarjan. Hän vei mestaruuden Vsevolod Vsevolodovia vastaan käydyn loppuottelun päätteeksi. Heinäkuussa Ismailov otteli WKB-liiton alle 80-kiloisten mestaria Catalin Mocanua vastaan Dynamite Fighting Show -tapahtuman superottelussa. Ismailov hävisi kolmieräisen ottelun tuomariäänin.


title: Mirko Lehtinen

text: Mirko Lehtinen (s. 17. marraskuuta 1993) on suomalainen basisti joka soittaa jyväskyläläisessä thrash metal -yhtye Lost Societyssa. Lehtinen on soittanut yhtyeessä vuodesta 2011 ja ollut mukana säveltämässä, sekä sovittamassa Lost Societyn jokaisella albumilla. Lehtinen käyttää ESP:n bassoja ja EMG:n bassomikrofoneja. Hän käytti pitkään Jacksonia, mutta siirtyi ESP:hen vuonna 2015. Suurimmaksi musiikilliseksi vaikuttajaksi Lehtinen on maininnut Panteran, ja hän on ottanut paljon vaikutteita mm. Rex Brownilta. Mutta myös muilta metallimusiikin basisteilta, kuten Cliff Burtonilta.


title: HellermannTyton

text: HellermannTyton on Britanniaan rekisteröity yritys, jolla on toimipisteitä jokaisessa maanosassa ja 37 eri maassa. Yritys kehittää ja valmistaa kiinnitys-, sidonta-, merkintä-, eristys-, suojaus- ja liitäntätarvikkeita kaapeliympäristöön sekä kehittyneitä tietoverkkotarvikkeita. Yrityksellä on 15 valmistavaa tehdasta, ja henkilöstöä on maailmanlaajuisesti yli 3 800 (2016). HellermannTyton oli listattu Lontoon pörssiin London Stock Exchange, kunnes Delphi Automotive osti koko osakekannan joulukuussa 2015.


title: HellermannTyton

text: Alkuperäisen yrityksen nimi oli Hellermann Electric. Paul Hellermann ja Jack Bowthorpe perustivat sen vuonna 1938 Etelä-Lontooseen, Croydoniin, Goodliffe Electric Supplies-tytäryritykseksi.


title: HellermannTyton

text: Vuonna 1964 yrityksen osti Insuloid Manufacturing, vuonna 1933 Englannissa Manchesterin Hulmessa perustettu Emeryn perheyritys joka valmisti virtakiskojen eristimiä. Vuosina 1969–1999 yritys laajensi toimintaansa ja perusti tytäryrityksiä muun muassa Argentiinaan, Brasiliaan, Espanjaan, Itävaltaan, Japaniin, Kiinaan, Norjaan, Ruotsiin, Tanskaan ja USA:han. "HellermannTyton Suomessa" perustettiin vuonna 1998 toimipaikkana Vantaa. Yritys on HellermannTyton AB:n sivuliike.


title: HellermannTyton

text: Vuosina 1998–2006 yrityksen toiminta keskittyi liiketoiminnan globalisoitumiseen ja tavaramerkin aseman vahvistamiseen. Vuodesta 2006 HellermannTyton on laajentanut maailmanlaajuisesti tuotantotiloja ja valmistuskapasiteettia sekä toimintaansa Aasiassa, Etelä- ja Keski-Amerikassa.


title: HellermannTyton

text: Nimi HellermannTyton on yhdistelmä yrityksen perustajan nimestä Paul Hellermann ja Tyton-sidontajärjestelmästä joka tuotiin markkinoille vuonna 1965. Vuonna 1999 HellermannTyton rekisteröitiin maailmanlaajuisesti yritysnimeksi ja tavaramerkiksi.


title: HellermannTyton

text: HellermannTyton valmistaa tuotteita maailmanlaajuisesti 15 tehtaassa. Tehtaita on muun muassa Brasiliassa (Jundiaí), Englannissa (Northampton, Manchester ja Plymouth), Etelä-Afrikassa (Johannesburg), Japanissa (Hyogo), Kiinassa (Wuxi), Puolassa (Zagorow), Ranskassa (Trappes), Saksassa (Tornesch) ja Singaporessa (Yishun).


title: Emni

text: Emni on Isisin tiedusteluyksikkö ja ulkomaisten operaatioiden yksikkö, jonka tehtävänä on terroristien värvääminen ja kouluttaminen. Emniä johti kuolemaansa saakka Isisin päätiedottaja Abu Mohamed al-Adnani. Hän ei suunnitellut iskuja, mutta lähetti terroristit suorittamaan tehtäväänsä.


title: Kairon purppuraruusu

text: Kairon purppuraruusu ("The Purple Rose of Cairo") on Woody Allenin käsikirjoittama ja ohjaama romanttinen komediaelokuva vuodelta 1985. Sen pääosia näyttelevät Mia Farrow ja Jeff Daniels. Muita näyttelijöitä ovat Danny Aiello, Dianne Wiest, Van Johnson ja Milo O’Shea.


title: Kairon purppuraruusu

text: 1930-luvun lamavuosiin sijoittuvassa fantasiassa nuori elokuvahullu nainen (Farrow) ihastuu eksoottisten seikkailuelokuvien miestähteen (Daniels). Tunne on molemminpuolinen, ja yhtäkkiä elokuvan sankarihahmo siirtyykin naisen todelliseen arkeen. Valkokankaalle jäljelle jääneet näyttelijät joutuvat sanaharkkaan pettyneen elokuvayleisön kanssa.


title: Kairon purppuraruusu

text: "The New York Timesin" kriitikot valitsivat "Kairon purppuraruusun" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Dave Keuning

text: David Brent ”Dave” Keuning (s. 28. maaliskuuta 1976 Pella, Iowa) on yhdysvaltalainen muusikko, joka tunnetaan parhaiten rock-yhtye The Killersin kitaran soittajana.


title: Dave Keuning

text: Yhtye perustettiin, kun Keuning laittoi mainokselle Las Vegas Weekly -lehteen, jossa luki: ”Etsitään muusikkoja yhtyeeseen. Vaikutteita: Oasis, Smashing Pumpkins, Bowie ja Radiohead.” Pian sen jälkeen Brandon Flowers vastasi, ja he alkoivat soittaa yhdessä. Sen jälkeen yhtyeeseen liittyi Mark Stoermer ja Ronnie Vannucci Jr. The Killersin ensimmäisillä demoilla oli muun muassa kappale ”Mr. Brightside”, johon Keuning kirjoitti riffin ennen tapaamista Flowersin kanssa. The Killers on myynyt yli 25 miljoonaa äänitettä maailmanlaajuisesti, mukaan lukien neljä perättäistä listaykköseksi noussutta albumia Isossa-Britanniassa.


title: Dave Keuning

text: Keuning on haastatteluissa maininnut, että hänellä on muutamia kappaleita, joita hän on suunnitellut julkaisevansa soolona tai sivuprojektina. Hän soitti Imagine Dragonsin kanssa The Night Tourilla.


title: Dave Keuning

text: Keuning syntyi ja asui Pellassa, Iowassa. Hän aloitti kitaran soittamisen ennen kuin aloitti Pella Community High Schoolin, jossa hän soitti jazz-yhtyeessä. Vuonna 2000 hän muutti Las Vegasiin, Nevadaan, jossa hän työskenteli Banana Republic -vaatekaupassa. Keuningilla on yksi lapsi, Kyler, joka syntyi vuonna 2005. Keuning viettää aikaa San Diegossa ja Las Vegasissa.


title: Venesjärvi (Ylöjärvi)

text: Venesjärvi on Pirkanmaalla Ylöjärven Länsi-Aureella sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Venesjärvi on osa Liesijoen aluetta.


title: Venesjärvi (Ylöjärvi)

text: Järven pituus on 300 metriä, leveys 100 metriä ja sen pinta-ala on 2,5 hehtaaria. Se sijaitsee Seitsemisharjun ja Kivinevan välissä alueella, joka ei kuulu Seitsemisen kansallispuistoon. Järven ympäristö on suon ja kangasmaaston vuorottelua. Sen laskuoja lähtee eteläpäästä ja laskee kilometrin päässä Vähä Seitsemisjärven itäpäähän. Rantaviivan pituus on 750 metriä ja järven itäpuolella sijaitsee entinen Venesjärven maatila. Sinne johtaa tie Länsi-Aureelta. Kansallispuiston rajat ovat järven kohdalla 400 metrin päässä toisistaan ja järvi sijaitsee ihan länsirajan tuntumassa. Kansallispuiston retkipolku ohittaa järven sen eteläpuolelta.


title: Iso Seitsemisjärvi

text: Iso Seitsemisjärvi on Pirkanmaalla Ylöjärven Länsi-Aureella sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Iso Seitsemisjärvi on osa Liesijoen aluetta ja se kuuluu Seitsemisen kansallispuistoon.


title: Iso Seitsemisjärvi

text: Järven pituus on 1,0 kilometriä, leveys 800 metriä ja sen pinta-ala on 31 hehtaaria. Se sijaitsee Seitsemisharjun itäpuolella olevassa mutkassa aivan Vähä Seitsemisjärven eteläpuolella. Järvellä on kaksi saarta, jotka ovat 90 ja 30 metriä pitkät, ja se on matala ja paikoin ruohottunut. Avovettä on loppukesällä noin puolet järven pinta-alasta. Vaikka järvi kuuluu Seitsemisen kansallispuistoon, on siihen kaivettu neljä suo-ojaa. Järven koillisrannan keskimmäiseen lahteen laskee Vähä Seitsemisjärven laskuoja, johon yhtyy myös Iso Kivijärven laskuoja. Järven oma laskuoja lähtee sen kaakkoispäästä Seitsemisjokena, joka yhtyy Liesijokeen lähes viiden kilometrin päässä. Veden laskennallinen viipymä järvessä on 17 vuorokautta. Rantaviivan pituus on 4,9 kilometriä. Itärannat ovat harjujakson rinteitä ja itärannat soistunutta metsää. Järvi on autio, mutta sen viereistä harjua seuraa Länsi-Aureelta alkana maantie. Tieltä laskeutuu lyhyt tie järven itärantaan.


title: Iso Seitsemisjärvi

text: Vedenlaatua on tutkittu kolmesti ja viimeksi vuonna 2002. Järven happipitoisuuden osalta tilanne on huono. Vesi on hyvin matala ja kasvillisuus näyttää loppukesällä varsin rehevältä. Vesi kuitenkin vaihtuu nopeasti, joten tilanne ei huonone kesällä. Sen sijaan jääpeitteen alla lopputalvesta järvessä esiintyy happikatoa. veden ravinnepitoisuudet voivat vaihdella suuresti eri vuodenaikoina ja varsinkin sateiden jälkeen. Lopputalvella ravinnepitoisuudet nousevat happikadosta johtuen. Järven virkistysarvot ovat huonot, mutta sen luontoarvot ovat hyvät. Erityisesti ruohottunut järvi elättää runsaan linnuston.


title: Iso Seitsemisjärvi

text: Järvi sijaitsee kansallispuistossa liikumisrajoitetulla alueella, missä on kielletty liikkumasta 1.4–15.7. Lähin pysähtymispaikka sijaitsee tiellä järven suoja-alueen eteläpuolella noin 150 metriä rannasta. Siellä Kirkkaanlamminkankaalla on retkeilijöitä varten parkkipaikka, opastaulu ja käymälä.


title: Nitrofeeni

text: Nitrofeeni (CHNClO) on kloorattuihin ja nitrattuihin difenyylieettereihin kuuluva orgaaninen yhdiste. Yhdistettä on käytetty maataloudessa herbisidinä, mutta sen käyttö on kielletty muun muassa Yhdysvalloissa ja Euroopan Unionin alueella vuonna 1997.


title: Nitrofeeni

text: Huoneenlämpötilassa nitrofeeni on valkoista kiteistä ainetta. Valon vaikutuksesta nitrofeenin väri muuttuu tumman ruskeaksi. Yhdiste on veteen liukenematonta ja liukenee hieman etanoliin. Hyvin nitrofeeni liukenee muun muassa asetoniin, heksaaniin sekä bentseeniin. Nitrofeeni ärsyttää ihoa, silmiä ja hengitysteitä ja on mahdollisesti karsinogeeninen. Rottakokeissa nitrofeenialtistuksen on todettu aiheuttavan poikasille kongenitaalisen palleatyrän muodostumista. Nitrofeeni on selektiivinen herbisidi, jota on käytetty yksivuotisten rikkakasvien hävittämiseen. Herbisidinen vaikutus perustuu yhteyttämisen elektroninsiirtoketjun häiritsemiseen.


title: Nitrofeeni

text: Nitrofeenia valmistetaan p-kloorinitrobentseenin ja 2,4-dikloorifenolin välisellä emäksen katalysoimalla reaktiolla.


title: Nitrofeeni

text: Nitrofeenia on käytetty rikkaruohomyrkkynä muun muassa vilja-, riisi-, sokerijuurikas-, vihannes- ja koristekasviviljelmillä. Yhdiste levitetään rakeina tai emulsiona.


title: Pikkulammi (Ylöjärvi, Länsi-Aure)

text: Pikkulammi on Pirkanmaalla Ylöjärven Länsi-Aureella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Pikkulammi on osa Liesijoen aluetta ja se kuuluu Seitsemisen kansallispuistoon.


title: Pikkulammi (Ylöjärvi, Länsi-Aure)

text: Lammen pituus on 150 metriä, leveys 150 metriä ja sen pinta-ala on 1,5 hehtaaria. Se sijaitsee Iso Kivijärven eteläpuolella ja Pitkäjärven länsipuolella suolla. Rantaviivan pituus on 450 metriä ja lampi on autio. Lammelle ei myöskään johda polkuja tai teitä. Lähin tie kulkee Pitkäjärven entiseltä maatilata seututielle 332.


title: Pitkäjärvi (Ylöjärvi, Länsi-Aure)

text: Pitkäjärvi on Pirkanmaalla Ylöjärven Länsi-Aureella sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Pitkäjärvi on osa Liesijoen aluetta ja se kuuluu Seitsemisen kansallispuistoon.


title: Pitkäjärvi (Ylöjärvi, Länsi-Aure)

text: Järven pituus on 900 metriä, leveys 150 metriä ja sen pinta-ala on 8,7 hehtaaria. Se sijaitsee Iso Kivijärven ja Kärmeskukkulan välimaastossa suoalueella, joka oli aiemmin tiheästi ojitettu. Järvellä on jäljellä enää kolme lyhyttä suo-ojaa, jotka ainoastaa tuovat vettä järveen. Järven valuma-alueeseen kuuluvat muun muassa Onkilammi, Pikkulammi ja idässä sijaitsevaa Käsikivenlammia. Pitkäjärvellä ei ole laskuojaa, mutta vedet kulkeutuvat Seitsemisjoen suuntaan. Veden laskennallinen viipymä järvessä on 106 vuorokautta. Rantaviivan pituus on 2 kilometriä. Länsirannat ovat pääosin hiekkapohjaista kangasmaastoa ja itärannat suomaata. Järven pohjoispään länsirannalla sijaitsee Pitkäjärven kämppä ja eteläpäässä jokin pienempi rakennus. Niille johtaa polku seututieltä 332 tulevalta tieltä.


title: Pitkäjärvi (Ylöjärvi, Länsi-Aure)

text: Pitkäjärvi on kuulunut soiiden ennallistamishankkeeseen (suo-ojien tukkiminen) ja sen vedenlaatua on seurattu sen vuoksi tiiviisti vuosina 1980–2008. Veden humuspitoisuus on korkea ja veden happamuudentaso (eli pH) on alhainen. Nämä suureet ovat tyypillisiä suomalaisille suojärville. Järven fosforipitoisuudet olivat alussa korkeita, mutta ne ovat laskeneet lievästi rehevien järvien tasolle. Levien määrä vedessä on kuitenkin vaihdellut. Välillä levämäärät ovat olleet karujen järvien tasolla, mutta toisinaan ne ovat kohonneet lievästi rehevien järvien tasoille. Korkeat levämäärät voivat olla sidoksissa korkeisiin typen ja ammoniumtypen silloisiin pirtoisuuksiin. Järven happitalous on tyydyttävä tai välttävä tasoltaan. Alusveden happikatoa esiintyy lopputalvella ja -kesällä. Järven virkistyskäytön arvosana on heikko.


title: Pitkäjärvi (Ylöjärvi, Länsi-Aure)

text: Järven ympäristöä on ennallisettu luomalla umpeen ympäröivillä soilla olleita suo-ojia. Silloin tukittiin myös yhteys Onkilammiin ja oma laskuojayhteys Seitsemisjokeen. Nykyinen puomilla suljettu polkureitti on tarkoitettu kävelyyn, pyöräilyyn ja ratsastukseen. Puomin saa autoa varten auki, kun vuokraa Pitkäjärven autiotuvan. Autiotupaa kutsutaan myös Pitkäjärven metsätyökämpäksi, koska sitä käytettiin metsätyömiesten majoitukseen sotien jälkeisissä hakkuissa. Kohteessa on myös käymälä ja kaivo.


title: Onkilammi (Ylöjärvi)

text: Onkilammi on Pirkanmaalla Ylöjärven Länsi-Aureella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Onkilammi on osa Liesijoen aluetta ja se kuuluu Seitsemisen kansallispuistoon.


title: Onkilammi (Ylöjärvi)

text: Lammen pituus on 400 metriä, leveys 200 metriä ja sen pinta-ala on 3,7 hehtaaria. Se sijaitsee keskellä kansallispuistoa Pitkäjärven koillispuolella. Siihen tulee vain kaksi suo-ojaa. Lammella ei ole laskuojaa. Veden laskennallinen viipymä järvessä on 182 vuorokautta. Rantaviivan pituus on 900 metriä. Kaikki rannat ovat suota. lampi on autio eikä sinne johda tietä. Lähin tie ohittaa lammen 200 metriä koillisesta. Tie tulee seututieltä 332.


title: Onkilammi (Ylöjärvi)

text: Onkilammen sijainti kunnostetun suon keskellä on kiinnostanut tutkijoita. Sitä onkin tutkittu vuosina 1980, 1987 ja 2000. Vedessä on runsaasti humusta ja vesi on hapanta. Kesälläkin veden happamuudentaso eli sen pH-arvo voi olla 5,0, mutta talvella tätäkin tasoa alempi. Vuonna 2000 tehdyssä fosforin pitoisuuden mittauksessa saatiin pitoisuudeksi 75 µg/l (mikrogrammaa litrassa). Se on varsin korkea arvo, jolle ei ole löytynyt seiltystä. Koska lampi on noin yhdeksän metriä syvä ja sen pinta-ala on pieni, syntyy veteen kesällä ja talvella lämpötilakerrostumista. Silloin vesikerrosten välinen veden vaihtuvuus on olematonta ja veden happi kuluu etenkin järven pohjalla vähiin. Pohjalla on todettu happikatoa ja toisinaan täydellistä hapettomuutta. Hapettomassa tilassa pohjasedimenttien ravinteita alkaa liueta takaisin veteen ja järvi alkaa rehevöityä. Edellä kerrottujen ominaisuuksiensa vuoksi järven virkistyskäytölle on annettu arvosana huono. Järveä ei tosin kukaan käytäkään.


title: Onkilammi (Ylöjärvi)

text: Kansallispuistosta ei ole lammelle polkuja, mutta puiston perustamisen jälkeen kaikki ympäröivän suon suo-ojat luotiin umpeen. Samalla lampi menetti laskuojansa, joka laski viereiseen Pitkäjärveen.


title: Haukilampi (Ikaalinen, Kovero)

text: Haukilampi on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Haukilampi on osa Liesijoen aluetta ja se kuuluu Seitsemisen kansallispuistoon.


title: Haukilampi (Ikaalinen, Kovero)

text: Lammen pituus on 200 metriä, leveys 150 metriä ja sen pinta-ala on 2,1 hehtaaria. Se sijaitsee Seitsemisen kansallispuiston eteläosassa ja Seitsemisjoen eteläpuolella olevalla suoalueella. Lammen länsipuolella sijaitsee pohjois-etelä-suuntainen Haukilamminharju, jonka korkein kohta sijaitsee lammen vieressä. Lampeen ei tule suo-ojia eikä sillä ole laskuojaa. Seitsemisjoki virtaa ohitse noin 350 metriä pohjoisessa. Rantaviivan pituus on 550 metriä ja rannat ovat suomaata ja lampi on autio. Harjulta poikkeaa itään kävelypolku, josta tulee lammelle lyhyt polku.


title: Haukilampi (Ikaalinen, Kovero)

text: Lammen lähiympäristön suot ovat olleet ojitettuja, mutta kansallispuiston perustamisen jälkeen ne on kaikki luotu umeen. Silloin lammen laskuoja Seitsemisjokeen tukittiin.


title: Haukilampi (Ikaalinen, Kovero)

text: Harjua myöten tulee polku, joka yhdistää Iso Seitsemisjärven ja Koveron maatilan. Haukilammen kohdalta siitä erkanee itään polku, joka on osa Torpparin taivalta. Lammen kohdalla on retkeilijöille osoitettu leiri- ja nuotiopaikka, jossa on lisäksi käymälä.


title: Hyppy tuntemattomaan

text: Hyppy tuntemattomaan voi tarkoittaa seuraavia:


title: Rajalan koulu

text: Rajalan koulu on Kuopion Puijonlaaksossa sijaitseva suomenkielinen alakoulu (luokka-asteet 1–6). Koulua käy noin 400 oppilasta (2016–2017). Koulun naapurustossa toimii päiväkoti.


title: Kaija Härkin

text: Kaija Alli Inkeri Härkin (s. 12. kesäkuuta 1951 Valtimo) on suomalainen entinen maajoukkuetason kilpahiihtäjä.


title: Kaija Härkin

text: Härkin on kertonut vuonna 2012 Arto Halosen "Sinivalkoinen valhe" -dokumentissa, että Tapio Videman pyysi häntä uran aikana mukaan hormonitutkimukseen. Paljastusten jälkeen hänet eristettiin hiihtopiireistä ja hän oli lähellä itsemurhaa.


title: Kaija Härkin

text: Härkinin seura oli Valtimon Vasama, ja hän voitti 1968 nuorten EM-kisoissa 5 km:n hiihdossa pronssia ja viestissä hopeaa. 1969 ja 1970 hän oli voittamassa nuorten EM-kisojen viestissä. Vuonna 1968 Ulla Suhonen, Kaija Härkin ja Maija Timonen voittivat A-tyttöjen joukkuemestaruuden maastojuoksussa, ja 1969 he voittivat SM-viestikultaa Ranualla hiihdossa. 1970 Härkin voitti nuorten Suomen-mestaruuden 5 km:n hiihdossa. Aikuisten sarjassa 1971–1973 hän voitti kolme peräkkäistä SM-kultaa 3 × 5 km viestissä joukkueessa, jossa hänen lisäkseen olivat Ulla Suhonen ja Marja Hakkarainen. 1974 he voittivat hopeaa. Maastojuoksussa he voittivat kaksi SM-kultaa joukkuekisasta 1972–1973.


title: Härkin (täsmennyssivu)

text: Härkin tarkoittaa seuraavia:


title: Vehkalammen koulu

text: Vehkalammen koulu on Kuopion Riistavedellä toimiva suomenkielinen alakoulu (luokka-asteet 1–6). Koulua käy 65 oppilasta.


title: Vehkalammen koulu

text: Vehkalammen koulu on osa noin 290 oppilaan ja 36 henkilökuntaan kuuluvan edustajan Riistaveden yhtenäiskoulua. Koululla on esimerkiksi yhteinen rehtori Riistaveden keskustassa, runsas 12 kilometrin itään sijaitsevan Riistaveden koulun (yläkoulu) kanssa. Koulussa on viisi luokkahuonetta.


title: Hyppy tuntemattomaan (vuoden 1982 elokuva)

text: Hyppy tuntemattomaan ("Jugando con la muerte") on José Antonio de la Loman ohjaama espanjalais-meksikolainen toimintaelokuva vuodelta 1982. Sen pääosissa näyttelevät Jorge Rivero, Maud Adams, Chuck Connors, George Peppard ja Max von Sydow. Elokuvassa Espanjan poliisia edustava palkkasoturi soluttautuu huumeliigaan.


text: "Video-oppaassa" vuodelta 1994 Bello Romano antoi elokuvalle kaksi tähteä viidestä, mikä teoksen mukaan vastaa sanallista arviota ”keskinkertainen”.


title: Melalahden koulu

text: Melalahden koulu on Kuopion Riistavedellä toimiva suomenkielinen alakoulu (luokka-asteet 1–6). Koulua käy 120 oppilasta (2016–2017).


title: Melalahden koulu

text: Melalahden koulu on osa noin 290 oppilaan ja 36 henkilökuntaan kuuluvan edustajan Riistaveden yhtenäiskoulua. Koululla on esimerkiksi yhteinen rehtori samoin Riistaveden keskustaajamassa sijaitsevan Riistaveden koulun (yläkoulu) kanssa.


title: Formula E -kausi 2016–2017

text: Formula E -kausi 2016-17 oli järjestyksessään kolmas Formula E -sähköautosarjan kausi. Sarjan järjesti kansainvälinen autoliitto FIA, jonka puheenjohtajana toimi Jean Todt. Formula E -sarjan toimitusjohtajana toimi Alejandro Agag.


title: Formula E -kausi 2016–2017

text: Kausi alkoi 9. lokakuuta 2016. Sébastien Buemi lähti kauteen hallitsevana kuljettajien maailmanmestarina. E.dams-Renault lähti kauteen hallitsevana valmistajienmestarina voitettuaan toisen peräkkäisen valmistajien mestaruuden.


title: Formula E -kausi 2016–2017

text: Lucas di Grassi voitti kuljettajien maailmanmestaruuden ja E.dams-Renault valmistajien maailmanmestaruuden.


title: Formula E -kausi 2016–2017

text:
Formula E -auton ulkonäkö uudistui kaudella 2016-2017. Autojen uuden mallinen etusiipi toi suurimman ulkonäkö muutoksen luoden autosta aggressiivisemman näköisen.
Ennen kauden alkua tallit ja kuljettajat saivat testata autojaan virallisissa testeissä, jotka järjestettiin Donington Parkissa 23-25. elokuuta 2016.


title: Formula E -kausi 2016–2017

text: Michelin toi kaudeksi 2016-2017 uuden pehmeämmän kumin omaavan rengastyypin, joka oli suunniteltu lämpenemään nopeammin varsinkin kylmemmissä olosuhteissa. Rengas oli autourheilu historian ensimmäinen rengasseos, jolla pystyy kilpailemaan niin kuivalla kuin myös märällä kelillä.


title: Formula E -kausi 2016–2017

text:
Kaudeksi 2016-17 viisi uutta kaupunkia lisättiin kauden kilpailukalenteriin. Kauden aikana ajetaan yhteensä 12 kilpailua 9 eri kaupungissa. Montreal ja New York järjestivät tuplaosakilpailut. Kauden aikana ilmoitettiin, että Saksan ePrix'iä ei ajettaisi Berliinin katuradalla kuten edellisvuonna vaan kisa ajettaisiin ensimmäisen kauden tapaan Tempelhofin lentoaseman katuradalla. Myös ennen kautta julkaistu Belgian ePrix peruttiin kesken kauden, koska kilpailulle ei löydetty sopivaa tapahtuma- ja rata-aluetta. Belgian kilpailun sijaan Saksan ePrix'n yhteydessä järjestettiin tuplaosakilpailu Montrealin ja New Yorkin tapaan.
Lähde: Kaikkien aikojen kolmas Formula E -kausi käynnistyi Hongkongista, joka debytoi osakilpailu isäntänä ensimmäistä kertaa sarjan historiassa. Kilpailu ajettiin 9. lokakuuta 2016 Hongkongin katuradalla. Kilpailussa debytoi uusina talleina Jaguar Racing sekä Techeetah. Kolmannen kauden debyytissä paalupaikalle ylsi sarjan entinen maailmanmestari Nelson Piquet Jr.. Kilpailussa nopeinta vauhtia piti hallitseva maailmanmestari Sébastien Buemi E.dams-Renault -tallin autolla. Toiseksi sijoittui Lucas di Grassi ja kolmanneksi Nick Heidfeld.


title: Formula E -kausi 2016–2017

text: Kauden toinen osakilpailu ajettiin ensimmäistä kertaa sarjan historian aikana Afrikassa. Marokossa, Marrakechin kaupungissa Circuit International Automobile Moulay El Hassanin radalla ajettava osakilpailu ajettiin 12. marraskuuta 2016. Kilpailuun paalupaikalta lähti vasta toista kilpailuaan sarjassa ajanut Felix Rosenqvist. Rosenqvist saavutti Formula E -uransa ensimmäisen paalupaikansa ajalla 1.21,509. Sébastien Buemi sai aika-ajon jälkeen kilpailuun viiden lähtöruudun rangaistuksen sekä 2 500 euron sakon ajettuaan aika-ajossa alipainoisen palosammuttimen kanssa. Buemi lähti kilpailuun 7. lähtöruudusta. Buemi onnistui kuitenkin nousemaan kilpailun voittoon ja otti näin ollen kauden toisen voittonsa. Toiseksi sijoittui Sam Bird ja kolmanneksi paalupaikalta lähtenyt Felix Rosenqvist. Kilpailua oli seuraamassa paikan päällä 7 000 katsojaa, joiden joukossa muun muassa Grammy-ehdokas Akon.


title: Formula E -kausi 2016–2017

text: Visa Vegas eRace 2017 oli kaikkien aikojen suurin autosimulaatiokilpailu eSportsin historiassa. Simulaatiokilpailussa Formula E -sarjan suurimmat nimet kohtasivat sarjan faneja täysin virtuaalisessa kilpailussa. Kilpailu käytiin Las Vegasissa, Nevadan osavaltiossa Yhdysvalloissa, The Venetian Hotellissa 7. tammikuuta 2017 Consumer Electronics Show:n yhteydessä, jonka järjesti Consumer Electronics Association. Tapahtuman pääsponsorina toimi luottoyritys Visa. Kymmenellä Formula E -sarjan faneista oli mahdollisuus ottaa tapahtumaan osaa ja yrittää päihittää ammattiautourheilijat. Cloud Sportsin järjestämässä "Road to Vegas" haasteessa valitut kilpailijat käyttivät rFactor 2 peliohjelmaa. Kymmenestä fanista, jotka kilpailivat miljoonan dollarin palkintopotista jopa neljä oli suomalaisia.


title: Formula E -kausi 2016–2017

text: Kilpailun voiton itselleen nappasi Bono Huis. Hän saavutti myös kilpailun paalupaikan.


title: Formula E -kausi 2016–2017

text: Järjestetystä kilpailusta ei jaettu pisteitä, jotka vaikuttaisivat kuljettajien tai valmistajien maailmanmestaruus tilanteisiin.


title: Formula E -kausi 2016–2017

text:
Formula E -sarjan kauden 2016–2017 kolmas osakilpailu ajettiin Argentiinassa. Kilpailuun paalupaikalta starttasi ensimmäistä kertaa Formula E uransa aikana Lucas di Grassi.
Itse kilpailussa tuttuun tapaan voittoon ajoi hallitseva kuljettajien maailmanmestari Sébastien Buemi. Sveitsiläiskuljettaja otti jo kolmannen perättäisen voittonsa sarjassa vankistaen sarjajohtoansa. Toiseksi kilpailussa ajoi Jean-Eric Vergne ennen paalupaikalta lähtenyttä Lucas di Grassia. Di Grassin sijoitus oli hetken aikaa tuomariston tutkittavana kilpailun jälkeen, sillä di Grassi päästettiin varikolta liikkeelle vaarallisesti. Lopulta tuomaristo tyytyi antamaan brasilialaiselle vain 1 500 euron sakon.


title: Formula E -kausi 2016–2017

text: Kauden kaikki kolme avausosakilpailua voittanut Buemi johti sarjaa täydellä 75 pisteen potilla. Toisena olevalla di Grassilla oli 46 pistettä ja kolmantena sarjassa olevalla Nicolas Prostilla 36 pistettä.† – Kuljettaja ei selvinnyt maaliin, mutta sai sijoituksen ajettuaan 75 prosenttia kilpailusta.


title: Piotr Sawicki

text: Piotr Sawicki (s. 25. heinäkuuta 1974 Białystok) on puolalainen karateka. Hän on voittanut Kyokushinin kevytsarjan maailmanmestaruuden 1997 ja on nelinkertainen Euroopan-mestari.


title: Piotr Sawicki

text: Sawicki saavutti kotimaassaan Puolassa aluksi pronssia vuoden 1993 Puolan mestaruuskilpailuissa ja vuotta myöhemmin hopeaa. Sawicki saavutti ensimmäisen mitalinsa Euroopan kisoissa Romaniassa 1995, jolloin hän hävisi loppuottelussa Antal Benczelle. Seuraavana vuonna Sawicki eteni toistamiseen loppuotteluun Kreikassa 1996, jolloin hän voitti maamiehensä Leszek Zgrzebniakin. Mestaruus oli Sawickin ensimmäinen EM-kilpailuissa. Sawicki kohtasi Zgrzebniakin toistamiseen seuraavien EM-kilpailujen loppuottelussa Puolassa. Toistamiseen Sawicki oli parempi ja hän voitti uransa toisen Euroopan mestaruuden.


title: Ihantola

text: Ihantola on vuonna 1907 rakennettu talo Helsingin Kallion kaupungiosassa, Viidennen linjan päässä, Agricolankadun ja Itäisen Papinkadun kulmassa. Ihantolaa vastapäätä on Kallion kirkko. Talon on suunnitellut O. E. Koskinen.


title: Vähenevän tuoton laki

text: Vähenevän tuoton laki on ilmiö, jonka mukaan tietyn tuotannontekijän käyttöä yksinään lisättäessä (kuten maan työvoiman tai pääoman) sen avulla aikaansaatu tuotoksen lisäys panosyksikköä kohti alenee, olettaen muiden tuotannontekijöiden pysyvän paikallaan. Vaikutussuhde on havaittu alun alkaen maatalouden piirissä. Esim. kasvavilla lannoitemäärillä suoritetut kokeet tuottavat tyypillisesti tällaisen tuloksen.


title: Vähenevän tuoton laki

text: Esimerkiksi lisäämällä ylimääräinen työntekijä tehtaan tuotantolinjalle voi auttaa tuotannon lisäämisessä vähentämällä viivytyksiä monimutkaisessa vaiheessa. Kuitenkin toisen henkilön lisääminen ei välttämättä kasvata tuotantoa yhtä paljon tai ollenkaan. Ensimmäisen työntekijän tuotto voi olla 10 seuraavan 8 ja kolmannella vain 6 ja niin edelleen – kokonaistuotannon kasvaessa, mutta sen suhteellisen kasvun pienentyessä. Jos työntekijöitä lisättäisiin jatkuvasti löytyisi taso, jossa tuotantolinja ei pystyisi toimimaan koska työntekijöiden väkijoukko tukkisi toisiltaan reitin koneistoon.


title: Vähenevän tuoton laki

text: Vähenevän tuoton lakiin joskus viitataan mittakaavahaittana. Se ei aluksi vähennä tuotantoa, mutta yhä etenevässä määrin hidastuva tuotantomäärän kasvu voi johtaa koko tuotannon laskuun.


title: Vähenevän tuoton laki

text: Alkuvaiheen taloustieteilijät – suhtautuen välinpitämättömästi tieteelliseen ja teknologiseen kehitykseen, jotka parantaisivat tuotantoa – käyttivät vähenevän tuoton lakia ennustamaan, että kun väestö kasvoi maailmassa tuotanto henkilöä kohti vähenisi lopulta siihen pisteeseen, että kurjuuden taso estäisi populaatiota enää kasvamasta. Taloudellisesti pysähtyneissä maissa, missä tuotantovoimat eivät ole muuttuneet pitkiin aikoihin tämä ilmiö on selvästi nähtävissä. Toisaalta kehittyneissä talouksissa teknologiset edistysaskeleet ovat onnistuneet kompensoimaan tämän tekijän vaikutukset ja nostaneet elintasoa kasvavasta väestöstä huolimatta.


title: Nudistiranta

text: Nudistirannalla tarkoitetaan naturistirantaa, jonka tarkoituksena on mahdollistaa auringonotto ja uiminen ilman uima-asua. Nudismi-sana on alun perin käännetty latinasta, ja sillä tarkoitetaan alastomuuden harrastamista.


title: Nudistiranta

text: Nudistirantoja, joilla naturismia voi harjoittaa, on Suomessa ainakin Helsingissä Pihlajasaaressa ja Porin Yyterissä.


title: Eero Avela

text: Eero Sakari Avela (10. kesäkuuta 1919 – 3. lokakuuta 1996) oli suomalainen kemisti. Hän oli Valtion teknillisen tutkimuskeskuksen kemian laboratorion johtaja professorin arvonimellä 1977–1986. Hän tutki selluloosateollisuuden sivutuotteiden (etenkin suovan) jalostusta ja hiilihydraattikeamiaa ja siinä sokerijohdosten selektiivisiä reaktioita.


title: Eero Avela

text: Avela teki elämäntyönsä polymeerien parissa muun muassa Åbo Akademin puu- ja muovikemian professorina 1974–1975. ja orgaanisen kemian dosentti Helsingin yliopistossa 1972–1988.


title: Joosua (nimi)

text: Joosua on heprealaisperäinen miehen etunimi. Nimen hepreankielinen alkumuoto on "Jehoshua" (יהושע) tai "Jeschua", ja se merkitsee "Jahve" pelastaa" tai "Jahve on suurpiirteinen". Nimen erikielisiä muotoja ovat "Josua" ja "Joshua". Nimi on tullut tunnetuksi Vanhasta testamentista, jossa Joosua oli muinaisten israelilaisten johtaja, Mooseksen seuraaja, jonka johdolla käydyistä taisteluista kerrotaan Joosuan kirjassa. Myös Jeesuksen alkuperäinen nimi on todennäköisesti ollut Jehoshua (Yehoshua), ja "Jesus" onkin saman nimen kreikankielinen muoto.


title: Joosua (nimi)

text: Suomessa nimi Joosua on Väestörekisterikeskuksen tietojen mukaan annettu elokuuhun 2016 mennessä 547 ja 277 henkilölle. Suomalaisissa kalentereissa nimi Josua on ollut vain muutamana vuotena 1700-luvulla, ensin 22. joulukuuta ja myöhemmin 13. kesäkuuta tai 30. huhtikuuta. Ortodoksisessa kalenterissa nimi Joosua on nykyisinkin 1. syyskuuta.


title: Åke Backström

text: Åke Ossian Gunnar Backström (30. toukokuuta 1919 Tampere – 8. kesäkuuta 2005 Helsinki) oli suomalainen diplomaatti, koulutukseltaan lakitieteen lisensiaatti. Hän oli suurlähettiläs Canberrassa 1975–1980, ulkoministeriön neuvotteleva virkamies 1980–1983 ja suurlähettiläs Sofiassa 1983–1986.


title: Berliinin katurata

text: Berlin Street Circuit eli Berliinin katurata on katurata Berliinissä Saksassa.


title: Berliinin katurata

text: Berlin Street Circuit on 2,030 kilometriä pitkä ja radalla ajettiin ensimmäinen Formula E -sarjan osakilpailu 21. toukokuuta 2016.


title: Sten Berglund

text: Sten Erik Artur Berglund (s. 10. elokuuta 1947) on ruotsalainen valtiotieteilijä. Hän oli Helsingin yliopiston valtio-opin professori 1984–1992 ja Åbo Akademin valtio-opin (tiedotusoppi) professori Österbottens högskolanissa vuodesta 1992. Hän tutki osallistumista, äänestämistä ja Itä-Euroopan valtioiden poliittisia järjestelmiä.


title: Sten Berglund

text: Berglund palasi Ruotsiin 1995 Örebrohon silloiseen korkeakouluun, myöhemmin yliopisto, valtiotieteiden professoriksi.


title: Pariisin katurata

text: Paris Street Circuit eli Pariisin katurata on 1,93 kilometriä pitkä katurata Pariisissa, Ranskassa. Radalla ajettiin ensimmäinen Formula E -sarjan osakilpailu 23. huhtikuuta 2016.


title: Olli Bergman

text: Olli Oleg Bergman (5. marraskuuta 1919 Helsinki – 5. joulukuuta 2000 Heinola) oli suomalainen upseeri, diplomaatti ja ortodoksisen kirkon rovasti. Koulutukseltaan hän oli valtiotieteiden maisteri.


title: Olli Bergman

text: Bergmanin vanhemmat olivat varatuomari ja makeistehtailija Konstantin Bergman sekä venäläissyntyinen muotitaiteilija Nina Machrakov. Bergman oli vuosina 1938–1940 farmaseuttioppilaana Kalajoen apteekissa, mutta valitsikin sotilasuran. Hän valmistui Kadettikoulusta upseeriksi jatkosodan lopussa vuonna 1944 ja sai venäjäntaitoisena olla Suomen valtuuskunnan mukana Moskovan välirauhanneuvotteluissa. Hänet osoitettiin luutnanttina Uudenmaan rakuunarykmenttiin, mutta hän palveli samalla ulkoministeriön sotilastoimiston adjutanttina ja Valvontakomission yhdysupseerina. Vuosina 1946–1948 Bergman oli Suomen Moskovan-lähetystön avustajana ja suoritti sinä aikana ylioppilastutkinnon vuonna 1947. Sen jälkeen hän työskenteli ulkoministeriössä Helsingissä ja valmistui vuonna 1952 valtiotieteen maisteriksi. Hän jäi virallisesti pois puolustusvoimien palveluksesta vuonna 1953.


title: Olli Bergman

text: Bergman toimi avustajana Suomen Pariisin-suurlähetystössä 1956–1958, lähetystösihteerinä Prahassa 1959–1960 ja Sofiassa 1960–1964, ulkoministeriön jaostopäällikkönä 1964–1966 ja apulaisosastopäällikkönä 1966–1967 sekä Suomen pääkonsulina Leningradissa 1967–1970. Hän oli suurlähettiläänä Belgradissa ja Ateenassa 1970–1972, ulkoministeriön neuvottelevana virkamiehenä 1973–1980 ja samalla Pohjoismaiden ministerineuvoston pääsihteerinä 1973–1978, sekä viimeksi suurlähettiläänä Bukarestissa ja Tiranassa 1980–1983. Hän sai vuonna 1956 varakonsulin ja vuonna 1963 lähetystöneuvoksen arvonimen.


title: Olli Bergman

text: Bergman toimi Ortodoksisten Ylioppilaiden 1. puheenjohtajana vuosina 1948–1951 sekä 1953–1954, Helsingin ortodoksisen seurakunnan valtuuston jäsenenä 1955–1957 sekä 1979–1980, Helsingin ortodoksisen hautausmaan kirkon rakennustoimikunnan jäsenenä 1955–1957, Lintulan luostarin rakennustoimikunnan jäsenenä 1965–1980 sekä Suomen ortodoksisen kirkon kirkolliskokouksen jäsenenä 1980–1982 ja 1983–1985. Bergman opiskeli diplomaattiuransa ohessa ortodoksiseksi papiksi ja sai rovastin arvon. Eläkepäivillään hän oli 1980-luvun lopulla ehdolla ortodoksisen kirkon apulaispiispaksi, mutta luopui ehdokkuudesta.


title: Profiili-sarja

text: Profiili-sarja on WSOY:n kirjasarja, jossa kustantamo julkaisi elämäkertaromaaneja 1970–1990-luvuilla.


title: Techeetah

text: Techeetah on kiinalainen Formula E -talli, joka aloittI kilpailemisen Formula E -kaudella 2016–2017. Tallin kuljettajina toimivat ranskalainen Jean-Éric Vergne ja kiinalainen Qinghua Ma. Qinghua Ma kuitenkin alennettiin testikuljettajaksi ennen Meksikon ePrix'ä kun talli palkkasi Esteban Gutiérrezin.


title: Techeetah

text: Talli osallistuu Formula E -sarjaan ensimmäistä kertaa kaudella 2016–2017. Tallin molemmat kuljettajat keskeyttivät kauden avauskilpailussa Hongkongin ePrix'ssä. Talli saavutti ensimmäiset pisteet kauden toisessa kilpailussa Jean-Éric Vergnen sijoituttua Marokon ePrix'in kahdeksannelle sijalle.


title: Kuuma kesä (televisiosarja)

text: Kuuma kesä ("The Long, Hot Summer") on yhdysvaltalainen television draamasarja, jota tuotettiin vuosina 1965–1966. Siinä nuori Ben Quick (Roy Thinnes) saapuu lapsuutensa kaupunkiin huolehtimaan perinnöstään. Hän joutuu kahnauksiin paikallisen mahtimiehen Boss Varnerin kanssa. Varneria esittää sarjan alussa Edmond O’Brien ja sitten Dan O’Herlihy. Muissa vakiorooleissa nähdään Nancy Malone, Paul Geary, Ruth Roman ja Lana Wood.


title: Kuuma kesä (televisiosarja)

text: Dean Riesnerin luoma, yhden tuotantokauden (26 jaksoa) kestänyt sarja perustuu William Faulknerin romaaniin "Kylä" (The Hamlet, 1940) ja novelliin ”Barn Burning”, sekä Martin Rittin ohjaamaan elokuvaan "Hehkuva kesä" (The Long, Hot Summer, 1958).


title: Kuuma kesä (televisiosarja)

text: Sarjan tunnusmusiikkina on Sammy Cahnin säveltämä ”The Long Hot Summer”, jonka laulaa Jimmie Rodgers.


title: Leif Blomqvist

text: Leif Geoffrey Blomqvist (s. 20. maaliskuuta 1937 Vaasa) on suomalainen diplomaatti, koulutukseltaan oikeustieteiden kandidaati. Hän oli suurlähettiläs Euroopan yhteisöissä Brysselissä 1985–1990, ulkoministeriön neuvotteleva virkamies 1990–1991 ja suurlähettiläs Lontoossa 1991–1997. Hän oli 1996–2002 Suomen suurlähettiläs Brysselissä (Belgia, Nato, WEU).


title: Amalfin rannikko

text: Amalfin rannikko ("Costiera Amalfitana") on rannikkokaistale eteläisessä Italiassa Salernon maakunnassa Campanian alueella. Se sijaitsee Sorrenton niemimaalla Salernonlahden pohjoisrannalla. Amalfin rannikko on suosittu matkailukohde. Vuonna 1997 tämä lähes 50 kilometriä pitkä rannikko ja noin 112 neliökilometrin laajuinen alue liitettiin osaksi Unescon maailmanperintöluetteloa.


title: Amalfin rannikko

text: Amalfin rannikko liitettiin maailmanperintöluetteloon kulttuurimaisemana. Se on esimerkki Välimeren maisemasta, joka ilmentää kulttuurin ja luonnon arvoja sekä historiallista kehitystä.


title: Amalfin rannikko

text: Amalfin rannikon vuorilla on runsaasti vaellusreittejä, muun muassa "Sentiero degli Dei" (), jotka kulkevät rannikkoa pitkin kylien ja muiden nähtävyyksien kautta kautta.


title: Amalfin rannikko

text: Antiikin roomalaiset rakennuttivat Amalfin rannikolle huviloitaan. Vuonna 839 alueesta tuli itsenäinen Amalfin herttuakunta ja aikansa suuri meritasavalta. Se oli todellinen kauppamahti, joka kävi kauppaa Bysantin satamakaupunkien kanssa itäisellä Välimerellä.


title: Amalfin rannikko

text: Amalfin rannikko on 15 kunnan alueella. Kunnista 12 muodostavat rannikkokaistaleen: itäisin on Vietri sul Mare, joka sijaitsee aivan Salernon kaupungin länsipuolella Salernonlahden pohjukassa; läntisin on Positano, Sorrenton kaupungin itäpuolella. Kolme kunnista, Corbara, Sant'Egidio del Monte Albino ja Tramonti, sijaitsevat niemimaan keskiosassa, Lattarivuorten alueella. Alueen keskuspaikka on historiallinen noin 5 000 asukkaan Amalfin kaupunki. Rannikon paikkakunnat Amalfin ja Positanon välillä ovat Conca dei Marini, Furore ja Praiano. Amalfin ja Vietri sul Maren välillä sijaitsevat paikkakunnat ovat Atrani, Ravello, Scala, Minori, Maiori ja Cetara. Alueen suurimmat kunnat väestömäärältään ovat Sant'Egidio del Monte Albino (noin 9 000 asukasta), Vietri sul Mare (8 000 as.) ja Maiori (6 000 as.). Atrani on pinta-alaltaan vain 0,1 neliökilometriä.


title: Henrik Blomstedt

text: Henrik Lennart Blomstedt (26. kesäkuuta 1921 Helsinki – 23. heinäkuuta 2009 Espoo) oli suomalainen diplomaatti, koulutukseltaan lainopin kandidaatti. Hän oli suurlähettiläs Addis Abebassa, Dar es Salaamissa, Lusakassa ja Nairobissa vuosina 1965–1969 ja oli siellä samalla Suomen edustaja myös Afrikan yhtenäisyysjärjestössä , ulkoministeriön neuvotteleva virkamies 1969–1970, oikeudellisen osaston päällikkö 1970–1973, suurlähettiläs Haagissa 1973–1978, Tokiossa, Manilassa, ja Seoulissa vuosina 1978–1984 ja Oslossa 1984–1988.


title: Likoeläimet

text: Likoeläimet ("Infusoria") on epämuodollinen eliöryhmä, joka sisältää hyvin pienikokoisia, makeissa pienvesistöissä eläviä vesieliöitä kuten piileviä, silmäleviä, alkueläimiä ("Protozoa"), yksisoluisia leviä ja pieniä selkärangattomia. Nimi "Infusoria" on ollut aiemmin joidenkin auktorien kuten Bütschlin käytössä ripsieläinten nimenä. Likoeläinten ryhmä on tieteellisenä luokituksena vanhentunut, ja siihen aiemmin luetellut eliöt luetaan nykyisin enimmäkseen fylogeneettisesti sekalaiseen alkueliöiden kuntaan ("Protista").


title: Likoeläimet

text: Likoeläimiä käytetään akvaarioissa pienimpien kalanpoikasten ruokana, koska ne ovat ravinteikkaita ja sopivan pieniä. Tavanomaisissa harrasteakvaarioissa luontainen likoeläinkasvusto ei ole tarpeeksi runsas kalanpoikasten kasvattamiseen, joten harrastajat voivat ylläpitää erillisiä likoeläinviljelmiä tai hankkia kaupallisessa tuotannossa olevia annoksia. Likoeläimiä voi viljellä liottamalla mitä tahansa lahoavaa kasvimateriaalia akvaariossa olleessa vedessä. Lämpötilasta ja valon määrästä riippuen viljelmä valmistuu muutamassa päivässä: vesi sumenee ensin bakteereista, ja sitten kirkastuu likoeläinten niitä syödessä. Veden kirkastuttua likoeläimiä saattaa voida havaita paljaalla silmällä vedessä uiskentelevina hitusina.


title: Kaisa Broner-Bauer

text: Kaisa Broner (Broner-Bauer, o.s Haataja) on suomalainen arkkitehti ja arkkitehtuurin professori emerita. Hän on toiminut Oulun yliopiston professorina vuosina 1986 - 2010 ja on työskennellyt myös Ranskassa, Yhdysvalloissa sekä Japanissa. Kaisa Broner on perehtynyt arkkitehtuurin kulttuuri-identiteettiä ja rakennusperinnön kulttuuriarvoja koskeviin kysymyksiin kuten myös urbaaniin arkkitehtuuriin, kaupunkien muutosprosesseihin ja kaupunkisuojelumenetelmiin, joita kysymyksiä hän on käsitellyt monissa julkaisuissaan, mm. "New York face à son patrimoine". "Le secteur historique de SoHo" (Bruxelles, 1986). Broner on kirjoittanut lukuisia arkkitehtuuria ja arkkitehtuurin teoriaa sekä arkkitehtuurin historiaa käsitteleviä artikkeleita suomalaisiin ja kansainvälisiin julkaisuihin. Hän asuu ja toimii nykyisin Helsingissä.


title: François Fulgis Chevallier

text: François Fulgis Chevallier (1796, Pariisi – 1840) oli ranskalainen kasvitieteilijä , jonka kiinnostuksen kohteisiin kuuluivat sienet, saniaiset ja levät.


title: François Fulgis Chevallier

text: Vuonna 1821 hän väitteli tohtoriksi aiheenan myrkkykatkon käyttö myrkkynä ja lääkkeenä.


title: François Fulgis Chevallier

text: Huiskuananasten alasuku "Chevaliera" (alaheimossa Bromelioideae) on nimetty hänen kunniakseen.


title: François Fulgis Chevallier

text: Sienten tai kasvien tieteellisen nimen jälkeen käytettävä määrittäjän lyhenne Chevall. tarkoittaa Chevallieriä.


title: Bysantin kirjallisuus

text: Bysantin kirjallisuus on Bysantin eli Itä-Rooman keisarikunnan kreikankielistä kirjallisuutta, jossa antiikin helleeninen ja hellenistinen perinne säilyi uudessa, kristillisessä muodossa.


title: Bysantin kirjallisuus

text: Uskonnollisen kirjallisuuden saralla kirjallisuuden huippusaavutuksia oli Uuden testamentin osuus Raamatusta. Tämä yhdistettynä suureen kunnioitukseen menneisyyden kirjallisuuden saavutuksiin teki Bysantin kirjallisuudesta erittäin konservatiivista. Kirjakielen piti myös säilyttää Uuden testamentin ja kirkkoisien puhetyylit. Ollen näin suuren kirjallisen tradition perillisenä se vähensi intoa ulkopuolisten ideoihin.


title: Bysantin kirjallisuus

text: Tämä kohtuuton painotus vähensi omaperäisen ja kekseliäisyyden todennäköisyyttä. Ajan kirjallisuuden luomuksista on säilynyt vain vähän mieleenpainuvia teoksia nykyaikaan.


title: Bysantin kirjallisuus

text: Bysanttilaisella kirjallisuudella oli kolme suurta kukoistuskautta. Ensimmäinen oli 300-luvulta 500-luvun loppuun, jolloin syntyi paljon uskonnollista ja historiallista kirjallisuutta. 800-luvulla alkoi toinen nousukausi ja 1100–1200-luvuilla.


title: Bysantin kirjallisuus

text: Filosofian saralla merkittävä varhaisen bysanttilaisen ajan kirjailija on Proklos, joka oli merkittävä uusplatonismin ideoiden levittäjä Välimeren alueella. Runoudessa tunnetuin kirjailija oli Romanos Melodos, joka tunnettiin hymnografioistansa. Maallisessa runoudessa taas tunnetuin sankarirunoelma on "Digenes Akritas", joka lienee syntynyt 900-luvulla. Filologian, retoriikan, grammatiikan ja ensyklopedian alalla Bysantin oppineet loivat runsaasti merkittäviä teoksia. Tietosanakirjoista tunnetuimpiin kuuluu "Suda".


title: Manhunt (elokuva)

text: Manhunt ("Cane arrabbiato") on Fabrizio De Angelisin ohjaama italialainen lännenelokuva vuodelta 1985. Sen pääosissa näyttelevät Ethan Wayne, Henry Silva, Bo Svenson ja Ernest Borgnine.


title: Manhunt (elokuva)

text: Ethan Wayne esittää nimetöntä cowboyta nykypäivän Arizonassa. Hän ostaa kaksi hevosta markkinoilta, mutta hänet pidätetään varkaudesta, koska hänellä ei ole hevosista ostotodistusta. Hänet tuomitaan vankeuteen, josta hän pakenee ja alkaa epätoivoisesti etsiä miestä, joka myi hänelle hevoset.


title: Manhunt (elokuva)

text: "Video-oppaassa" vuodelta 1994 Bello Romano piti "Manhuntia" lähes katsomisen arvoisena muutaman veteraaninäyttelijän roolin takia. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.


title: Kukka (täsmennyssivu)

text: Kukka voi tarkoittaa seuraavia:


title: Stars & Bars

text: Stars & Bars ("Stars and Bars", televisioesityksessä nimellä Taideaarteen jäljillä) on Pat O’Connorin ohjaama yhdysvaltalainen komediaelokuva vuodelta 1988. Se perustuu William Boydin romaaniin "Tähtilipun alla" (suom. Kersti Juva, WSOY 1987). Elokuvan pääosaa näyttelee Daniel Day-Lewis.


title: Stars & Bars

text: Brittiläinen taideasiantuntija (Day-Lewis) matkustaa Amerikkaan ostaakseen etelävaltioissa asuvalta kartanonherralta (Stanton) harvinaisen Renoirin maalauksen. Matkallaan hän joutuu moniin kulttuurikonflikteihin ja amerikkalaisten outouksien hämmentämäksi.


title: Stars & Bars

text: "Video-oppaassa" vuodelta 1994 Asko Alanen piti elokuvan kompastuskivenä epätasaista remukomiikkaa. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.


title: Sakaramuuri

text: Sakaramuuri on linnoissa tai linnoituksissa muuri, jonka harja on varustettu nelikulmaisilla sakaroilla, joiden välit muodostavat ampuma-aukot. Sakaramuurin hammastusta kutsutaan nimellä krenelointi. Arkkitehtuurissa krenelointia voidaan käyttää myös koristeellisena elementtinä.


title: Luettelo jääkiekon SM-liigan mestaruuden ratkaisseista pelaajista

text: Suomalainen pääsarjatason jääkiekko siirtyi kaudella 1975–1976 SM-sarjasta SM-liigaan, minkä seurauksena jääkiekon Suomenmestaruus on siitä lähtien ratkaistu runkosarjan jälkeen pelattavissa pudotuspeleissä. Tasapelit varsinaisella peliajalla on ratkaistu SM-liigan pudotuspelihistorian aikana aina jatkoajalla. Suomenmestaruus on ratkennut jatkoajalla kaikkiaan yhdeksän kertaa.


text: Useista finaaliotteluiden- ja sarjojen maaleista mestaruusmaaliksi jääneen voittomaalin ovat kahdesti onnistuneet tekemään Teppo Numminen, Jukka Vilander ja Juha Lind.


title: William Boyd

text: William Boyd CBE (s. 7. maaliskuuta 1952 Accra, Ghana) on skotlantilainen kirjailija ja elokuvakäsikirjoittaja, jonka romaaneista on julkaistu suomeksi "Kelpo mies Afrikassa" (1983), "Jäätelösota" (1984), "Tähtilipun alla" (1987), "Uudet tunnustukset " (1988) ja "Nainen rannalla" (1993).


title: William Boyd

text: Boyd syntyi ja vietti lapsuutensa Afrikassa, ensin Ghanassa ja sitten Nigeriassa. Hän kävi koulua sisäoppilaitoksessa Skotlannissa ja opiskeli sitten Nizzan, Glasgow’n ja Oxfordin yliopistoissa. Hänen ensimmäinen romaaninsa "Kelpo mies Afrikassa" julkaistiin 1981, ja hän sai siitä Whitbread-esikoiskirjapalkinnon.


title: William Boyd

text: Romaanien lisäksi Boyd on kirjoittanut elokuva- ja televisiokäsikirjoituksia sekä näytelmiä. Vuonna 1998 hän julkaisi pseudodokumentaarisen elämäkertateoksen itse keksimästään 1950-luvun amerikkalaistaitelijasta "Nat Tate: An American Artist 1928–1960".


title: William Boyd

text: Boyd on tehnyt kirjojensa pohjalta käsikirjoitukset elokuviin "Stars & Bars" (Pat O’Connor, 1988) ja "Kelpo mies Afrikassa" (Bruce Beresford, 1994). Hän oli myös yksi vuoden 1992 "Chaplin"-elokuvan käsikirjoittajista. Mario Vargas Llosan romaanin pohjalta hän käsikirjoitti Jon Amielin ohjaaman elokuvan "Julia ja käsikirjoittaja" (1990).


title: William Boyd

text: Loppuvuodesta 2014 esitettiin Yle TV1 -kanavalla Boydin käsikirjoittama kaksiosainen minisarja "Äitini, vakooja" (Restless, 2012). Kesällä 2015 esitettiin Yle Teemalla Boydin romaaniin pohjautuva kuusiosainen draamasarja "Pieni ihmissydän" miehestä, joka haaveilee läpi elämänsä kirjailijan urasta.


title: Apatoraptor

text: Apatoraptor oli dinosaurussuku, joka eli 84–71 miljoonaa vuotta sitten myöhäisliitukaudella. "Apatoraptorin" nimesivät Gregory Funston ja Philip Currie vuonna 2016. "Apatoraptorit" olivat lihansyöjiä.


title: Apatoraptor

text: "Apatoraptorin" jäänteet on löydetty Kanadan Albertassa sijaitsevasta Horse Shoe Canyonin muodostelmasta vuonna 1993. Näyte sisältää alaleuan, koko sarjan kaulasta ja selkärangasta, oikeanpuoleisen hartianseudun ja käsivarren, rintaluun, kylkiluita, osittaisen lonkkaluun ja osittaisen takaraajan.


title: Apatoraptor

text: "Apatoraptor" tarkoittaa ”petollista ryöstäjää”. Apato tulee kreikan kielen sanasta "apate", joka tarkoittaa petollista. Raptor tulee latinan kielestä ja tarkoittaa ryöstäjää, rosvoa tai varasta. Lajinimi "pennatus" tarkoittaa latinaksi höyhenpeitteistä, joka tulee sulannupeista sen yläraajassa, jossa on saattanut olla höyheniä.


title: Apatoraptor

text: "Apatoraptorin" pituus oli kaksi metriä, korkeus lonkan kohdalta 0,8 metriä ja paino 180 kilogrammaa.


title: Apatoraptor

text: "Apatoraptor" luokitellaan Oviraptorosauriassa heimoon Caenagnathidae, mahdollisesti "Elmisauruksen" sisarlajina.


title: Rebellion R-One

text: Rebellion R-One on ranskalaisen Orecan valmistama LMP1-L luokituksen mukainen prototyyppiauto, jolla sveitsiläinen Rebellion Racing -talli on kilpaillu vuodesta 2014 lähtien FIA World Endurance Championship -sarjassa.


title: CLM P1/01

text: CLM P1/01 on itävaltalais -romanialaisen ByKolles Racingin valmistama LMP1-L luokituksen mukainen prototyyppiauto, jolla talli on kilpaillu vuodesta 2014 lähtien FIA World Endurance Championship -sarjassa.


title: Nissan GT-R LM Nismo

text: Nissan GT-R LM Nismo on japanilaisen Nissanin valmistama LMP1-luokituksen mukainen prototyyppiauto. Nissan osallistui vuonna 2015 FIA World Endurance Championship -sarjaan, kilpaillen vain Le Mansin 24 tunnin ajossa.


title: Nissan GT-R LM Nismo

text: 22. joulukuuta 2015 Nissan ilmoitti lopettavansa LMP1-projektinsa välittömästi.


title: Mihail Anikušin

text: Mihail Konstantinovitš Anikušin (, 2. lokakuuta 1917 Moskova – 18. toukokuuta 1997 Pietari) oli kuuluisa ja palkittu neuvostoliittolainen kuvanveistäjä ja akateemikko. Hän oli Neuvostoliiton Taideakatemian jäsen ja hänelle on myönnetty Sosialistisen työn sankarin arvonimi ja Leninin kunniamerkki.


title: Mihail Anikušin

text: Mihail Anikušinin mukaan on nimetty pikkuplaneetta 3358 Anikushin, jonka löysi neuvostoliittolainen tähtitieteilijä Nikolai Tšernyh vuonna 1978.


title: Mihail Anikušin

text: Anikušinin tunnetuimpien töitten joukkoon kuuluu kolme Pietarissa olevaa teosta: Aleksandr Puškinin patsaat Taiteiden aukiolla (1957) ja Puškinskajan metroasemalla (1954) ja Leninin patsas Moskovskajan aukiolla entisen Neuvostojen talon edessä.


title: Mihail Anikušin

text: Turussa Aurakadun yläpäässä on Anikušinin suunnittelema Leninin patsas, joka on paljastettu 13. marraskuuta 1977. Pronssinen rintakuva on Leningradin kaupungin lahja ystävyyskaupungilleen Turulle.. Kotkassa on Kuusisen saarella Anikušinin suunnittelema Ruotsinsalmen taisteluissa 1789–1790 kuolleiden merimiesten muistolle omistettu ja 25. heinäkuuta 1998 paljastettu muistomerkki.


title: Nodaalialue

text: Nodaalialueella tarkoitetaan maantieteen piirissä kehitetyssä keskuspaikkateoriassa keskusta, kuten kaupunkia, kylää tai taajamaa sekä sen vaikutusaluetta. Keskus ja vaikutusalue ovat vuorovaikutuksessa keskenään ja riippuvaisia toisistaan. Keskus, joka tarjoaa erilaisia palveluita ja toimintoja, saa puolestaan ympäröivältä alueelta esim. elintarvikkeita, raaka-aineita ja työvoimaa. Keskuksen rajat voidaan määrittää konkreettisesti esim. tarkastelemalla, mistä kaikkialta keskukseen tullaan töihin tai ostoksille. Suurilla keskuksilla on myös suuri vaikutusalue, esim. Helsingillä koko pääkaupunkiseutu ja kehyskunnat sekä monin tavoin koko Suomi.


title: Nodaalialue

text: Globaalilla tasolla keskukset ovat ydinalueita, joiden vaikutusalueena ovat hyvin laajat alueet tai koko maailma. Kyseessä voi olla suurkaupunki, kuten New York tai Lontoo tai laajempi kokonaisuus, kuten Länsi-Eurooppa.


title: Nodaalialue

text: Nodaalialueisiin perustuvaa keskuspaikkateoriaa kehitti 1930-luvulla saksalainen maantieteilijä Walter Christaller. Suomessa sitä sovellettiin valtakunnalliseen aluesuunnitteluun etenkin 1960-luvulta 1980-luvulle. Teorian tärkeisiin soveltajiin Suomessa kuului muiden muassa Vaasan yliopiston rehtorinakin toiminut talousmaantieteilijä Mauri Palomäki.


title: King of the Beach

text: King of the Beach on Chris Rean kuudestoista studioalbumi, joka julkaistiin vuonna 2000.


title: King of the Beach

text: Kaikki kappaleet kirjoittanut Chris Rea.


title: Ydinalue

text: Ydinalueet ovat maantieteessä merkittäviä, usein globaaleja keskuksia, joiden vaikutusalueena ovat laajat alueet, kuten kokonainen maanosa tai koko maailma. Tällaisia ovat esimerkiksi suuret metropolit, kuten New York, Lontoo, Pariisi, Moskova ja Tokio tai laajemmat kokonaisuudet, kuten Ruhrin alue, USA tai Länsi-Eurooppa. Ydinalueet ovat merkittäviä tekijöitä politiikassa ja maailmankaupassa. Ne ovat tavallisesti vauraita, kehittyneitä, kaupungistuneita ja tiheään asuttuja. Ydinalueet ovat usein myös kulttuurin keskuksia, mistä on esimerkkinä länsimaisen kulttuurin globaali asema, joka näkyy niin musiikissa, urheilussa, pukeutumisessa kuin monella muulla elämän osa-alueella. Ydinalueen ulkopuolelle jäävät vaikutusalueet ja syrjäseudut eli periferiat, joista ne saavat raaka-aineita.


title: Periferia

text: Periferia eli syrjäseutu tarkoittaa maantieteessä maailman alueita, jotka ovat syrjäisiä, vaikeasti tavoitettavia, köyhiä, ja kehittymättömiä. Niille on leimallista alhainen väentiheys, huono infrastruktuuri ja huono saavutettavuus joko sijaintinsa tai luonnonolojensa kannalta. Periferioiden talous ja teollisuus ovat heikosti kehittyneitä ja ne ovat riippuvaisia ydinalueista. Usein ne tuottavat ydinalueille raaka-aineita, kuten maataloustuotteita, puuta, mineraaleja tai öljyä.


title: Periferia

text: Maailman periferia-alueita ovat esimerkiksi Saharan aavikko, Sahel, valtaosa muuta Afrikkaa, Australian aavikot, Amazonian sademetsäalue, Himalaja, Siperia ja Arktis.


title: Periferia

text: Maantieteilijä Sami Moision mukaan Suomi oli vielä 1920–1930-luvuilla autonomian ajan peruina jakautunut selkeästi ydin- ja periferia-alueeseen. Norjalaisen yhteiskuntatieteilijä Stein Rokkanin mukaan juuri tällaisen keskus- ja periferiavastakkainasettelun ylittäminen oli tärkeää yhtenäisvaltioiden kehitykselle kansallisiksi kokonaisuuksiksi, joissa vallankäyttö oli tehokasta ja yhteiskunta vakaa. Suomessa tämän ydin–periferia-asetelman murtuminen käynnistyi Sami Moision mukaan vasta toisen maailmansodan jälkeen 1950-luvulla.


title: KC Motorgroup

text: KC Motorgroup (KCMG) on hongkongilainen autourheilutalli, jonka perusti entinen kilpa-ajaja Paul Ip vuonna 2007. Talli kilpailee lähinnä Aasian sarjoissa. Vuodesta 2013 se on kilpaillut myös FIA World Endurance Championship -sarjassa, voittaen Le Mansin 24 tunnin ajo vuonna 2015.


title: Allas Sea Pool

text: Allas Sea Pool on merikylpylä Helsingin Katajanokalla. Se avattiin 1. syyskuuta 2016 entisen kanavaterminaalin alueelle. Merikylpylässä on kolme meren päälle rakennettua allasta: lastenallas, lämminvesiallas ja merivesiallas sekä sauna ja kahvila. Allas Sea Poolin päärakennus valmistui keväällä 2017. Rakennuksen katolla on koko katon kattava terassi. Allas Sea Pool on 1 500 asiakaspaikan ansiosta Helsingin suurin terassi.


title: Allas Sea Pool

text: Merikylpylää on tarkoitus pitää auki ympäri vuoden.


title: Allas Sea Pool

text: Merikylpylää Katajanokalle ehdotettiin liikuntavirastolle jo vuonna 2006. Allas Sea Pool sai rakennusluvan elokuussa 2015. Kylpylähankkeen budjetti oli 9 miljoonaa euroa. Työ ja elinkeinoministeriö tuki hanketta 329 000 eurolla. Helsingin kaupunki, Finnvera ja Tekes rahoittivat hanketta yhteensä 3 miljoonan euron lainalla. Tämän lisäksi hanketta rahoitettiin muun muassa joukkorahoituksella, jolla kerättiin yli 810 000 euroa. Joukkorahoitukseen osallistui yli 400 henkilöä. Yksi uima-altaista rakennettiin Western Shipyardin Teijon telakalla Salossa, josta se kuljetettiin meriteitse Katajanokalle vajaan vuorokauden ajan.


title: Allas Sea Pool

text: Allas Sea Poolin kävijätavoite on 320 000 kävijää vuodessa. Vuonna 2017 Altaalla kävi 142 000 kylpyläasiakasta.


title: Wakame

text: Wakame ("Undaria pinnatifida") on ruskoleviin kuuluva levälaji, jota käytetään ruoanlaitossa varsinkin Japanissa.


title: Wakame

text: Wakame voi kasvaa kolme metriä pitkiksi kasvustoiksi, joiden lehdykät ovat väriltään ruskeanvihreät. Sitä tavataan 15 metrin syvyyteen asti. Se valtaa uusia kasvupaikkoja nopeasti. Australian lähivesillä se on haitallinen vieraslaji, joka valtaa alaa alkuperäiseltä kasvillisuudelta.


title: Kuismanen

text: Kuismanen on suomalainen sukunimi seuraavilla henkilöillä:


title: Anttilan keramiikka

text: Anttilan keramiikka on Suomen varhaismetallikauteen ja rautakauteen liittyvä lähinnä keski- ja pohjoissuomalainen keramiikanvalmistuksen tyylisuunta, joka luetaan kuuluvaksi Säräisniemen keramiikkaan 2 (Sär-2). Sitä käytettiin ajanjaksolla 1100 eaa.–500 eaa., mikä jää ajallisesti itäisen ja vanhemman Lovozeron keramiikan ja pohjoisen ja nuoremman Kjelmøyn keramiikan väliin.


title: Anttilan keramiikka

text: Anttilan keramiikka noudattaa muotoilussa samoja pääpiirteitä kuin muuttikin Sär-2 keramiikkaryhmän alaryhmät. Astiat olivat tasapohjaisia, astian kyljet olivat suorat lukuun ottamatta suuaukon reunoja, jotka taivutettiin ulospäin. Astiat koristeltiin säästeliäästi ja pelkistetysti. Anttilan keramiikassa vedettiin astian yläosaan uria tai muita vähäisiä friisejä. Astiat valmistettiin levittämällä tai painamalla savea teroitetun puumuotin ympärille. Kun astia poltettiin, paloi muotti samalla astian sisältä. Muihin ryhmiin verrattuna savimassan sekoitteesta puuttuvat asbestikuidut, joten Anttilan keramiikkaa ei lueta asbestikeramiikaksi. Sekoiteaineina olivat ainakin talkki-, vuolukivi- ja kiillemurske.


title: Anttilan keramiikka

text: Anttilan keramiikka on Christian Carpelanin luokittelun (1965) mukaan Säräisniemen keramiikan 2 pohjoissuomalainen ryhmä, mutta sen löytöjen painopiste sijaitsee Kainuussa. Siellä erityisesti Vaalasta ja Suomussalmelta on saatu talteen suurin osa löydetystä keramiikasta.


title: Anttilan keramiikka

text: Anttilan keramiikkaa on löydetty vähän ja sitä on myös tutkittu vähän. Carpelanin lisäksi Anttilan keramiikkaa, tai yleisesti ottaen pohjoissuomalaista ryhmää, ovat käsitelleet muun muassa Matti Huurre vuonna 1983, Aimo Kehusmaa vuonna 1972 ja Mika Lavento vuonna 1992 ja 1996.


title: Brimonidiini

text: Brimonidiini (CHBrN) on orgaaninen yhdiste. Yhdistettä voidaan käyttää lääketieteessä glaukooman ja ruusufinnien hoitamiseen.


title: Brimonidiini

text: Brimonidiini on huoneenlämpötilassa keltaista kiteistä ainetta.


title: Brimonidiini

text: Brimonidiini vaikuttaa salpaamalla α-adrenergisiä reseptoreja. Tämän seurauksena silmänpaine laskee. Silmänpainetta laskee myös brimonidiinin silmän kammioveden synteesiä estävä vaikutus. Brimonidiinia käytetään erityisesti avokulmaglaukooman hoidossa. Lääkeaine on suhteellisen lyhytvaikutteinen (puoliintumisaika 2 h) ja lääkettä annostellaan silmätippoina tyypillisesti kolme kertaa päivässä. Brimonidiinin on myös havaittu iholle annosteltavana geelinä vähentävän ruusufinneihin liittyvää kasvojen punoitusta. Ainetta käytetään lääketieteessä yleisesti tartraattisuolana.


title: Brimonidiini

text: Brimonidiinin haittavaikutuksia voivat olla silmien pinnan kuivuminen sekä allergiset oireet, jotka voivat ilmetä vasta kuukausien kuluttua hoidon aloittamisesta. Erityisesti iäkkäillä glaukoomapotilailla haittavaikutuksina voi ilmetä keskushermosto-oireita esimerkiksi huimausta, uneliaisuutta ja sekavuutta. Brimonidiinilla on yhteisvaikutuksia alkoholin ja muiden keskushermostoon vaikuttavien aineiden kanssa.


title: Brimonidiini

text: Brimonidiinin synteesin ensimmäisessä vaiheessa 2,4-dinitroaniliini pelkistetään 1,2,4-triaminobentseeniksi, joka reagoi tämän jälkeen glyoksaalin kanssa muodostaen kinoksaliinirakenteen. Yhdiste bromataan ja reaktio ammoniumtiosyanaatin kanssa johtaa välituotteeseen. Tämä välituote reagoi etyleenidiamiinin kanssa muodostaen brimonidiinia.


title: Saga (1912)

text: Saga () oli keisarillisen Japanin laivaston 1912 valmistunut tykkivene.


title: Saga (1912)

text: Alus tilattiin Sasebon laivastontelakalta osana vuoden 1911 hankintoja. Sen köli laskettiin 17. tammikuuta 1912 ja alus laskettiin vesille 27. syyskuuta. Se valmistui vielä saman vuoden lopulla 8. marraskuuta.


title: Saga (1912)

text: Alus luokiteltiin 30. toukokuuta 1931 toisen luokan tykkiveneestä tykkiveneeksi. Se vaurioitui ilmahyökkäyksessä 22. tammikuuta 1945 Hongkongissa ja alus poistettiin alusluettelosta 10. maaliskuuta.


title: Osuuskauppa KPO

text: Osuuskauppa KPO () on vuonna 1906 perustettu Suomen ensimmäinen alueosuuskauppa. Sen vuosimyynti oli 750 miljoonaa euroa vuonna 2015 , ja se on siten S-ryhmän suurimpia alueosuuskauppoja. KPO toimii Kokkolan, Vaasan, Pietarsaaren ja Ylivieskan talousalueilla ja harjoittaa marketkaupan lisäksi polttoneste-, matkailu- ja ravitsemis- sekä autokauppaa. KPO työllisti suoraan noin 1 700 henkilöä palvelualalla ja osti yli 2 400 pohjalaisen yrityksen tuotteita ja palveluita yhteensä yli 100 miljoonalla eurolla vuonna 2015 .


title: Osuuskauppa KPO

text: Osuuskauppa KPO:n omistavat osuuskunnan jäsenet. Osuuskunnalla KPO:lla on yli 110 000 jäsentä, joille maksettiin yhteensä noin 25 milj. euroa Bonusta, maksutapaetua ja osuusmaksun korkoa vuonna 2015.


title: Osuuskauppa KPO

text: Vuoteen 1997 asti KPO oli nimeltään Keski-Pohjanmaan Osuuskauppa. Vuonna 1991 siihen oli liitetty vaasalainen Osuuskauppa Waasko Handelslag ja vuonna 1992 Osuuskauppa Lokki ja haapaveteläinen Osuuskauppa Jokiseutu. Osuuskauppa Lokki syntyi vuonna 1984 Kalajokilaakson alueosuuskaupaksi liittämällä yhteen Kalajoen, Nivalan, Oulaisten ja Ylivieskan osuuskaupat sekä haapajärveläinen Osuuskauppa Suomenselkä. Vuoden 2007 alussa KPO:hon yhdistettiin Malax Handelslag ja vuotta myöhemmin Kvevlax Andelshandel. Suomen viimeinen Bonusjärjestelmään kuulunut paikallisosuuskauppa, Lappajärven Osuuskauppa, liittyi osaksi KPO:ta vuoden 2018 alussa.


title: Dragon 32/64

text: Dragon 32 ja Dragon 64 ovat 1980-lukulaisia kotitietokoneita. Ne muistuttavat läheisesti TRS-80 Color Computer -tietokonetta. Dragoneja tuotti Euroopan markkinoille Dragon Data Ltd. Port Talbotissa Walesissa ja Yhdysvaltojen markkinoille Tano New Orleansissa Louisianassa. Koneiden mallinumerot kuvaavat niiden tärkeintä eroavaisuutta eli keskusmuistin määrää (32 ja 64 kilotavua).


title: Dragon 32/64

text: 1980-luvun alussa brittiläiset tietokonemarkkinat kasvoivat nopeasti, ja uusia konemalleja esiteltiin lähes kuukausittain. Elokuussa 1982 Dragon Data tuli mukaan Dragon 32:llaan. Dragon 64 seurasi vuotta myöhemmin. Koneet myivät aluksi hyvin ja herättivät kiinnostuksen monissa itsenäisissä ohjelmistokehittäjissä, merkittävimpinä Microdeal. Dragon-käyttäjille suunnattu lehti, Dragon User, aloitti myös pian koneen julkaisun jälkeen.


title: Dragon 32/64

text: Dragonin menestystä kotitietokoneena haittasi, että sen pelit olivat graafisesti huomattavasti huonompilaatuisia kuin kilpailijoilla, kuten Sinclair ZX Spectrum- ja BBC Micro -tietokoneilla. Dragonin suosiota opetuskäytössä vähensi puolestaan se, ettei sitä saanut helposti näyttämään pienaakkosia. Rajoitustensa takia Dragon ei kaiken kaikkiaan ollut menestys, ja Dragon Data joutui lopettamaan kesäkuussa 1984.


title: Dragon 32/64

text: Suomessa toimi tietokonekerho nimeltään DRUG – Dragon Users' Group, joka pyrki parantamaan koneen täkäläistä heikkoa ohjelmistotarjontaa.


title: Dragon 32/64

text: Dragonissa on 0,89-megahertsinen Motorola MC6809E -suoritin. Se oli 8-bittiseksi varsin kehittynyt sisältäen mm. rajatut 16-bittiset ominaisuudet. Raa'assa laskentatehossa Dragon voitti useimmat MOS 6502 -suorittimella varustetut koneet, millä ei kuitenkaan ollut pelikäytössä suurta merkitystä ottaen huomioon koneen graafiset rajoitteet.


title: Dragon 32/64

text: Muita Dragonissa käytettyjä mikropiirejä:


title: Dragon 32/64

text: Dragonin BASIC-tulkkia oli mahdollista nopeuttaa ohjelmallisesti, mutta silloin kasettiasema- ja tulostinportit lakkasivat tilapäisesti toimimasta ja kone saattoi muuttua epävakaaksi. Jos nopeutta lisättiin vielä enemmän, kone lakkasi myös tilapäisesti näyttämästä kuvaa. Koneen nopeuden pystyi myös palauttamaan ohjelmallisesti normaaliksi.


title: Jaguar Formula E

text: Panasonic Jaguar Racing Formula E Team on brittiläinen Formula E -talli, joka kilpaili sarjassa ensimmäistä kertaa kaudella 2016–2017. Tallin kuljettajina toimi debyyttikaudella brittiläinen Adam Carroll sekä uusi-seelantilainen Mitch Evans. Tallin testikuljettajana toimi kiinalainen Ho-Pin Tung.


title: Jaguar Formula E

text: Nykyään tallin kuljettajina toimivat Nelson Piquet Jr. sekä Mitch Evans. Ho-Pin Tung jatkaa tallin testikuljettajana.


title: Sumida (1903)

text: Sumida () oli keisarillisen Japanin laivaston 1906 valmistunut tykkivene.


title: Sumida (1903)

text: Alus tilattiin John I. Thornycroft and Companyltä osana vuoden 1903 hankintoja. Sen köli laskettiin tammikuussa 1903 ja alus laskettiin vesille 26. kesäkuuta. Se valmistui 17. huhtikuuta 1906.


title: Sumida (1903)

text: Alus luokiteltiin 30. toukokuuta 1931 toisen luokan tykkiveneestä tykkiveneeksi. Se poistettiin alusluettelosta 1. maaliskuuta 1935.


title: Lustenau

text: Lustenau on kaupunki Itävallassa Vorarlbergin osavaltiossa, Reinin varrella Sveitsin vastaisella rajalla. Se on Vorarlbergin neljänneksi suurin kaupunki. Lustenausta tuli Itävallan osa v. 1830 oltuaan sitä ennen itsenäinen kreivikunta. Lustenau on ollut aikoinaan merkittävä kirjontatyön keskus; nykyään kaupungissa on teknologiateollisuutta. Lustenau tunnetaan myös urheilusta. Kaupungissa on kaksi jalkapallojoukkuetta ja sen jääkiekkojoukkue pelaa Itävallan Nationalligassa.


title: Mount Ruapehu

text: Mount Ruapehu, tai pelkästään Ruapehu, on 2 797 metriä korkea tulivuori Uuden-Seelannin Pohjoissaarella, 23 km koilliseen Ohakunesta ja 40 km lounaaseen Lake Taupon etelärannikosta Tongariron kansallispuistossa. Pohjoissaaren ainoat jäätiköt ovat sen rinteillä, samoin kuin saaren ainoat kaksi hiihtokeskusta.


title: Mount Ruapehu

text: Ruapehu on Uuden-Seelannin suurin toimiva tulivuori ja sen päähuippu on Pohjoissaaren korkein kohta. Vuorella on kolme huippua: Tahurangi (2 797 m), Te Heuheu (2 755 m) ja Paretetaitonga (2 751 m). Kraatteri sijaitsee huippujen välissä, ja purkausten välillä siihen muodostuu kraatterijärvi.


title: Mount Ruapehu

text: Ruapehu koostuu pääosin andesiitista ja on alkanut toimia ainakin 250 000 vuotta sitten. Muistiinmerkityn historian aikana merkittäviä purkauksia on ollut noin 50 vuoden välein. Pienemmät purkaukset ovat yleisiä, ja niitä on ollut ainakin kuusikymmentä vuoden 1945 jälkeen. Näistä jotkin ovat aiheuttaneet tuhkapilviä ja mutavyöryjä. Suurten purkauksien väliajalla kraatteriin muodostuu jäätikköjen sulamisvesistä lämmin, hapan kraatterijärvi. Ruapehun purkautuessa järvi voi tyhjetä kokonaan.


title: Mount Ruapehu

text: Mt. Ruapehun jäätiköt ovat ainoat Pohjoissaarella. Ne ovat kaikki pieniä, suurimmillaankin alle 1,6 km pitkiä. Jäätiköitä on kaikkiaan kahdeksantoista, mukaan luettuna kraatterissa oleva; suurimmat ovat Mangatoetoenui, Summit Plateau ja Whangaehu.


title: Johannes Bäckström

text: Erkki Johannes Bäckström (s. 1939) on suomalainen diplomaatti, koulutukseltaan valtiotieteiden kandidaatti. Hän oli ulkoministeriön protokollaosaston osastopäällikkö 1988–1990 ja suurlähettiläs Kööpenhaminassa 1990–1995 ja Luxembourgissa 1995–1998 ja sittemmin ulkoministeriön protokollapäällikkönä.


title: Johannes Bäckström

text: Suomen EU-puheenjohtajuuskaudella 2006 hän oli protokollakonsultti.


title: Abaas Ismail

text: Abaas Mukhtar Abdi Ismail (s. 19. toukokuuta 1998) on suomalainen jalkapalloilija. Pelipaikaltaan hän on hyökkääjä. Ismail edustaa Ykkösessä pelaavaa Klubi 04:ä. Hänellä on myös Somalian kansalaisuus.


title: Abaas Ismail

text: Ismail pelasi ensimmäisen ottelunsa Veikkausliigassa 24. elokuuta 2016, kun hänen edustamansa PK-35 Vantaa hävisi HJK:lle vieraissa 0–2.


title: Abaas Ismail

text: Ismail on edustanut Suomea alle 18-vuotiaiden maajoukkuetasolla.


title: Ben Klassen

text: Ben Klassen (20. helmikuuta 1918 – 6. elokuuta 1993) oli yhdysvaltalainen valkoisen ylivallan kannattaja ja uskonnollinen johtaja, joka perusti Creativity Movement -liikkeen. Sen lisäksi Klassenia pidetään sähköisen tölkinavaajan keksijänä.


title: Ben Klassen

text: Ben Klassen syntyi Rudnerwiedessä, Ukrainassa 20.2.1918 mennoniittiuskontoa tunnustaneeseen perheeseen. Hänen vanhempansa olivat Bernhard Kornelius Klassen ja Susanna Penner. Ollessaan kuusi vuotta hänen perheensä muutti Meksikoon ja sieltä Kanadaan.


title: Ben Klassen

text: Klassen suhtautui kriittisesti kristinuskoon, joka hänen mukaansa oli juutalaisten väline Rooman valtakunnan tuhoamiseksi. Klassen ihaili antiikin Kreikkaa ja Roomaa, mutta ei koskaan halunnut palata takaisin muinaisuskontojen jumalten palvomiseen vaan hänen näkemyksensä olivat materiaalisia ja ateistisia. Kirjassaan 'A Revolution of Values Through Religion' (1991) Klassen tarkasteli jokaista suurta uskontoa verraten niitä perustamaansa Creativity-uskontoon.


title: Ben Klassen

text: Klassen tarkasteli mm. juutalaisuutta, joka hänen mukaansa oli peräisin Palestiinassa kauppakaravaaneja väijyneistä varkaista, tästä kehittyi aikaa myöten juutalaisten heimouskollisuus, joka Klassenin mukaan myöhemmin muuttui juutalaiseksi rodulliseksi uskonnoksi. Klassen kirjoitti, että aikoessaan perustaa valkoisille oman rodullisen uskonnon, hän on oppinut juutalaisuudesta enemmän kuin muista uskonnoista, koska hän piti juutalaisia loisina ja ajatteli näiden selviytymisen johtuneen pelkästään uskonnossa. Creativityn kultainen sääntö on Klassenin mukaan sama kuin minkä hän väittää olevan juutalaisten kultainen sääntö: "mikä on hyväksi rodullemme on korkein hyve, mikä on haitaksi rodullemme on suurin synti". Klassenin mukaan Creativityn ja juutalaisuuden yhtäläisyydet rajoittuvat pelkästään rotu-uskollisuuteen sillä hänen mielestään juutalaiset olivat loisia jotka eivät selviä yksinään toisin kuin valkoinen rotu.


title: Ben Klassen

text: Ben Klassen perusti vuonna 1973 uskonnollisen liikkeen nimeltä Church of The Creator, jonka nimi kehittyi myöhemmin muotoon Creativity Movement.


title: Ben Klassen

text: Klassen teki itsemurhan vuonna 1993.


title: Olivier Quesnel

text: Olivier Quesnel (s. 1950 Casablanca, Marokko) on ranskalainen entinen Peugeotin johtaja sekä Citroënin rallitallin tallipäällikkö.


title: Olivier Quesnel

text: Vuonna 2008 hänet nimitettiin Citroënin tallipäälliköksi Guy Fréquelin, tilalle joka jäi eläkkeelle. Kaudelle 2008 Citroën voitti molemmat kuljettajien sekä valmistajien mestaruudet, ensimmäistä kertaa sitten vuoden 2005. 1. tammikuuta 2009 hänet nimitettiin Peugeotin Sportin johtajaksi Michael Bargen tilalle, joka siirtyi muihin tehtäviin. Hän saavutti menestystä Peugeotin voittaessa Le Mansin 24 tunnin ajo vuonna 2009.


title: Alessio Lorandi

text: Alessio Lorandi (s. 8. syyskuuta 1998 Salò) on italialainen moottoriurheilija.


title: Alessio Lorandi

text: Lorandi aloitti uran Karting-sarjoissa vuonna 2010. Vuosina 2012–2013 hän voitti Italian KF3-luokan mestaruuden. Vuonna 2013 Lorandi voitti CIK-FIA World KF-Junior Championship -luokan mestaruuden ja sijoittui WSK Euro Series -luokan toiseksi. Vuonna 2014 Lorandi voitti Kartingissa KF2-luokan South Garda Winter Cupin mestaruuden ja sijoittui WSK Champions Cup -luokassa toiseksi. Vuonna 2015 Lorandi aloitti kilpauransa Euroopan Formula 3 mestaruussarjassa. Hän saavutti kauden aikana 26 pistettä ja sijoittui sarjan 20:ksi. Samana vuonna hän ajoi kaksi kilpailua Formula Renault Alps -sarjassa. Vuonna 2016 Lorandi jatkoi Euroopan F3 -sarjassa voittaen yhden kilpailun. Samana vuonna hän siirtyi kesken kauden GP3-sarjaan ajaen neljä kilpailua saavuttamatta pisteitä. Vuonna 2017 Lorandi ajoi täyden kauden GP3:ssa.


title: Martin Ritt

text: Martin Ritt (2. maaliskuuta 1914 New York – 8. joulukuuta 1990) oli yhdysvaltalainen elokuva- ja teatteriohjaaja, joka erikoistui yhteiskunnallisiin aiheisiin. Hänen tunnetuimpia elokuviaan ovat "Hehkuva kesä" (1958), "Myrsky ja raivo" (1959), "Hud – lännen kapinallinen" (1963), "Vakoilija kylmästä" (1965) sekä työläiskuvaus "Norma Rae" (1979).


title: Martin Ritt

text: Martin Ritt syntyi juutalaiseen siirtolaisperheeseen New Yorkin East Sidella. Hän pääsi näyttelemään Group Theaterissa ja alkoi sitten saada ohjaustöitä varhaisvuosien televisiosta. Monet tv-töistä käsittelivät yhteiskunnallisia ongelmia, ja vuonna 1952 Ritt joutui viihdeteollisuuden mustalle listalle aiempien kommunistiyhteyksiensä takia. Viitisen vuotta hän toimi näyttelijäntyön opettajana, kunnes pääsi aloittamaan elokuvaohjaajan uransa 42 vuoden iässä melodraamalla "Miehen mitta" (Edge of the City, 1956). Se perustui hänen aiemmin tekemäänsä tv-näytelmään.


title: Musta lista (elokuva)

text: Musta lista ("The Front") on Martin Rittin ohjaama yhdysvaltalainen elokuva vuodelta 1976. Walter Bernsteinin käsikirjoittama elokuva kertoo Yhdysvaltain kommunistivainojen kohteeksi joutuneiden taiteilijoiden hankaluuksista. Woody Allenin esittämä mies suostuu toimimaan kolmen Hollywoodin mustalle listalle joutuneen käsikirjoittajan kulissina. Miehestä tulee kuuluisuus, mutta hän joutuu sitten itse epäillyksi ja kuulusteltavaksi.


title: Lontoon suurpalo (1135)

text: Lontoon suurpalo oli Lontoossa vuoden 1135 helluntaina (sunnuntaina 26. toukokuuta) syttynyt suurpalo. Riippuen lähteestä sen sanotaan saaneensa alkunsa London Bridgeltä tai Lontoon sheriffin, kangaskauppias Gilbert Becketin, joka oli Thomas Becketin isä, kotoa. Palo tuhosi suurimman osan kaupunkia St. Paulin katedraalin ja Westminsterissä sijainneen St. Clement Danesin kirkon väliltä. Palon vaikutukset näkyvät Gilbert Becketin omaisuuden, joka koostui pääasiassa Lontoossa olleista kiinteistöistä, huomattavassa alenemisessa.


title: Tapani Nuutinen

text: Tapani Nuutinen (s. 29. marraskuuta 1953 Eno) on suomalainen teologian tohtori, pappi ja muusikko. Nuutinen on tunnettu erityisesti gospel-musiikin tekijänä. Hän on säveltänyt yli kolmesataa laulua, joista tunnetuin on ripariveisu "Tuli kirkkoon mies ja lapsi". Nuutinen voitti vuonna 2007 Golden Gospel -palkinnon tunnustuksena ansiokkaasta muusikon urasta.


title: Emil Jutila

text: Kustaa Emil Jutila (10. joulukuuta 1884 Kauhava – 23. tammikuuta 1942 Jyväskylä) oli suomalainen maanviljeilijä ja maalaisliiton kansanedustaja.


title: Emil Jutila

text:
Jutilan vanhemmat olivat rautatierakennustyömies Kustaa Jutila ja Maria Renko. Hän kävi kansakoulun, ylemmän käsityöläiskoulun ja 1913 veturinkuljettajakurssin. Jutila oli valtionrautateiden palveluksessa työmiehenä ja konepajatyöntekijänä Kauhavalla ja Kuopiossa sekä
veturimiehenä ja veturinkuljettajana Kuopiossa ja Mikkelissä 1908–1916. Tämän jälkeen hän oli maanviljelijänä Mäntyharjulla 1916–1942 ja toimi vuosina 1939–1942 Mäntyharjun siirtoväenhuollon johtajana.


title: Emil Jutila

text: Jutila oli kansanedustajana 1927–1930 ja 1933–1939 edustaen Mikkelin läänin vaalipiiriä. Hän oli presidentin valitsijamiehenä vuoden 1931 presidentinvaalissa ja oli Mäntyharjun kunnanvaltuuston puheenjohtajana. Jutila oli Maataloustuottajain Etelä-Savon piiriliiton puheenjohtaja, MTK:n valtuuskunnan jäsen ja Itä-Suomen raakasokeritehtaan hallintoneuvoston jäsen.


title: Emil Jutila

text: Jutila oli naimisissa 1909–1910 Hilja Emilia Mynttisen kanssa ja vuodesta 1917 Eedit Elviira Lepän kanssa.


title: Oskari Kontio

text: Oskari (Oskar) Kontio (1. heinäkuuta 1884 Kerimäki – 29. maaliskuuta 1940 Inkoo) oli suomalainen maanviljeilijä ja maalaisliiton kansanedustaja.


title: Oskari Kontio

text: Kontion vanhemmat olivat maanviljelijä Paavo Kontio ja Anna Maria Naukkarinen. Hän kävi kansakoulun ja käsityökoulun. Kontio oli maanviljelijänä Kerimäellä vuoteen 1923 saakka, Säämingissä 1925 ja Pieksämäellä 1925–1934. Hän toimi sitten asioitsijana Lappeenrannassa 1934–1936 ja maatilanhoitajana Inkoossa 1936–1940. Kontio oli myös Kerimäen Oras-osuuskassan kirjanpitäjänä.


title: Oskari Kontio

text: Kontio oli kansanedustajana 1924–1933 edustaen Mikkelin läänin vaalipiiriä. Hän oli presidentin valitsijamiehenä vuoden 1925 presidentinvaalissa ja oli Kerimäen kunnanvaltuuston ja kunnallislautakunnan jäsenenä. Kontio oli Maalaisliiton Itä-Savon piirin puheenjohtajana sekä Maataloustuottajain Itä-Savon liiton piiritoimikunnan ja Osuuskauppa Keski-Saimaan hallintoneuvoston jäsenenä.


title: Oskari Kontio

text: Oskari Kontio oli naimisissa vuodesta 1907 Edit Edla Johanna Happosen kanssa.


title: Xigazê

text: Xigazê tai Shigatse (, "Xigazê Chongkyêr"; ) on prefektuuritason kaupunki Kiinan Tiibetin autonomisella alueella. Kaupungin pinta-ala on 182 000 neliökilometriä ja väkiluku 703 292 (vuonna 2010). Kaupungin keskusta sijaitsee linnuntietä noin 230 kilometriä autonomisen alueen pääkaupunki Lhasasta länsilounaaseen.


title: Xigazê

text: Piirikuntatasolla kaupunki jakautuu yhteen kaupunkipiiriin ja 17 piirikuntaan.


title: Kaarlo Mikkola

text: Kaarlo Heikki Mikkola (17. joulukuuta 1891 Hauho – 28. toukokuuta 1940 Hämeenlinna) oli suomalainen maanviljeilijä ja maalaisliiton kansanedustaja.


title: Kaarlo Mikkola

text:
Mikkolan vanhemmat olivat maanviljelijä Heikki Juho Mikkola ja Iida Koivisto. Hän kävi lyseota ja suoritti maanviljelystutkinnon. Mikkola oli maanviljelijänä Hauholla, Teiskossa ja Janakkalassa vuosina 1914–1921. Hän oli sitten rautatien puutavarakonttorin metsäkasöörinä 1919–1921
ja kartanon omistajana Hämeenlinnan maalaiskunnassa 1921–1940.


title: Kaarlo Mikkola

text: Mikkola oli kansanedustajana 1939–1940 edustaen Hämeen läänin eteläistä vaalipiiriä. Hän kuoli toukokuun lopulla 1940 kesken edutajakautensa ja hänen paikalleen eduskuntaan tuli edistyspuolueen Akseli Nikula. Mikkola oli Hämeenlinnan maalaiskunnassa kunnanvaltuuston jäenenä ja kunnallislautakunnan esimiehenä. Hän oli Hämeenlinnan seudun osuuskassan hallituksen puheenjohtaja ja Hämeen Heimoliiton hallituksen jäsen .


title: Kaarlo Mikkola

text: Kaarlo Mikkola oli naimisissa vuodesta 1918 Anni Hellin Halmelan kanssa.


title: Wirthin laki

text: Wirthin laki on tietojenkäsittelytieteen sananparsi, jonka mukaan ohjelmistojen laitteistovaatimukset kasvavat nopeammin kuin tietokonelaitteistojen suorituskyky kasvaa.


title: Wirthin laki

text: Laki on nimetty Niklaus Wirthin mukaan, joka käsitteli aihetta vuonna 1995.


title: Pikku teurastaja

text: Pikku teurastaja ("The Butcher Boy") on Neil Jordanin ohjaama irlantilais-yhdysvaltalainen musta draamakomedia vuodelta 1997. Patrick McCaben samannimiseen romaaniin perustuva elokuva kertoo alkoholistiperheen 12-vuotiaasta pojasta, jonka maailmankuva vinksahtaa yhä vainoharhaisemmaksi. Käsikirjoituksen laativat kirjailija ja ohjaaja yhdessä.


title: Pikku teurastaja

text: Neil Jordan palkittiin elokuvan ohjauksesta Berliinin elokuvajuhlilla vuonna 1998. "The New York Timesin" kriitikot valitsivat "Pikku teurastajan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Juho Kuittinen

text: Johannes Juho Kuittinen (21. elokuuta 1889 Jääski – 12. kesäkuuta 1956 Imatra) oli suomalainen talonomistaja, kunnallisneuvos ja sosialidemokraattien kansanedustaja.


title: Juho Kuittinen

text: Kuittisen vanhemmat olivat maanviljelijä Pietari Kuittinen ja Maria Pöhö. Hän kävi kansakoulun ja suoritti jatko-opintoja iltakursseilla Yhdysvalloissa asuessaan. Kuittinen oli suutarin oppilaana ja kisällinä Jääskessä ja kivityömiehenä Antreassa 1902–1912. Hän matkusti siirtolaisena Yhdysvaltoihin ja oli siellä metsätyömiehenä ja kirvesmiehenä sekä työssä autotehtaissa 1912–1917.


title: Juho Kuittinen

text: Suomeen palattuaan Kuittinen oli Jääsken työväentalon vahtimestarina 1917–1918. Hän oli Suomen sisällissodan jälkeen vangittuna poliittisista syistä. Kuittinen toimi sitten kirvesmiehenä Joutsenossa 1919–1922 ja Jääskessä 1922–1924. Hän oli virvoitusjuomatehtailijana Jääskessä 1924–1934, toimi sos.dem. piirisihteerinä ja toimitsijana ja oli talonomistajana Jääskessä ja Imatralla. Kuittinen sai kunnallisneuvoksen arvon 1949.


title: Juho Kuittinen

text: Kuittinen oli kansanedustajana 1934–1956 edustaen Viipurin läänin itäistä vaalipiiriä 1934–1945, Kymen läänin itäistä vaalipiiriä 1945–1948 ja Kymen läänin vaalipiiriä 1948–1956. Hän tuli eduskuntaan 23. lokakuuta 1934 sosialidemokraattien Mikko Suokkaan tilalle. Kuittinen kuoli kesäkuussa 1956 kesken edustajakautensa ja hänen paikalleen eduskuntaan tuli sosialidemokraattien Kalle Matilainen. Hän oli presidentin valitsijamiehenä vuosien 1931, 1937, 1940, 1943, 1950 ja 1956 presidentinvaaleissa. Kuittinen oli Jääsken kunnanvaltuuston jäsenenä ja Viipurin läänin itäisen vaalipiirin sos.dem. piiritoimikunnan jäsenenä. Hän oli Osuusliike Imatran edustajiston ja hallintoneuvoston jäsenenä ja Enson osuusliikkeen hallintoneuvoston jäsenenä.


title: Juho Kuittinen

text: Juho Kuittinen oli naimisissa vuodesta 1915 Klaara Koskelaisen kanssa.


title: Kandidaatti (vuoden 2000 elokuva)

text: Kandidaatti () on vuonna 2000 ensi-iltansa saanut Rod Lurien ohjaama ja käsikirjoittama poliittinen jännityselokuva, jonka pääosissa ovat Gary Oldman, Joan Allen, Jeff Bridges ja Christian Slater. Sivurooleissa ovat muun muassa Sam Elliott ja William Petersen. "Kandidaatti" kertoo senaattori Laine Hansonista, varapresidenttiehdokkaasta, jota yritetään mustamaalata paljastamalla ikäviä asioita hänen menneisyydestään. Joan Allen ja Jeff Bridges saivat roolisuorituksistaan Oscar-, SAG- ja Golden Globe -ehdokkuudet.


title: Kandidaatti (vuoden 2000 elokuva)

text: Yhdysvaltain varapresidentti kuolee auto-onnettomuudessa, jonka jälkeen demokraattipresidentti Jackson Evans (Jeff Bridges) joutuu valita uusi varapresidentti virkaan. Hän nimittää virkaan kaikkien yllätykseksi naisen, pätevän senaattorin Laine Hansonin (Joan Allen), mikä herättää keskustelua. Republikaaninen kongressiedustaja Sheldon Runyon (Gary Oldman) nimitetään varapresidentin vahvistuksen tekevän lautakunnan johtoon. Lautakunnan tehtävänä on katsastaa ehdokkaan kelpoisuus kyseiseen virkaan. Presidentti Evans uskoo varapresidentin tenttaamisen olevan rutiinia, mutta vahvistustilaisuudet saavat kuitenkin radikaalin käänteen, kun julkisuuteen tulee tieto Hansonin värikkäästä seksuaalisesta menneisyydestä. Presidentti Evans pidättäytyy tarkkailijan asemaan haluten nähdä mihin suuntaan tilanne kehittyy ennen lopullista päätöstä. Alun perinkin toisen ehdokkaan kannalla oleva Runyon ei halua naista virkaan ja tekee nyt mitä tahansa, jotta saisi tuhottua Hansonin nousujohteisen poliittisen uran.


title: Kandidaatti (vuoden 2000 elokuva)

text: Presidentti Jackson Evansin rooliin kaavailtiin ennen Jeff Bridgesin palkkaamista Paul Newmania ja Gregory Peckiä. Newman oli ensimmäinen vaihtoehto presidentin rooliin, mutta hän kieltäytyi siitä. Myös Peck kieltäytyi roolista, sillä hän piti itseään liian vanhana siihen.


title: Kandidaatti (vuoden 2000 elokuva)

text: "Kandidaatin" kuvaukset alkoivat 22. elokuuta 1999. Elokuvan kuvauspaikkoina olivat Santa Claritan kaupunki Kaliforniassa, Petersburgin ja Richmondin kaupungit Virginiassa, Baltimoren kaupunki Marylandissa ja Washingtonin kaupunki. "Kandidaatin" budjettina oli 20 miljoonaa dollaria. Elokuvan kuvaukset saatiin päätökseen 11. lokakuuta 1999.


title: Kandidaatti (vuoden 2000 elokuva)

text: "Kandidaatti" sai ensi-iltansa Toronton elokuvajuhlilla Kanadassa 10. syyskuuta 2000. Elokuva sai ensi-iltansa Yhdysvalloissa Bostonin elokuvajuhlilla syyskuussa 2000, jonka jälkeen se sai maanlaajuisen teatteriensi-iltansa 13. lokakuuta 2000. Elokuvan muiden kotimaiden, Ison-Britannian, Ranskan ja Saksan, ensi-illat olivat 20. huhtikuuta 2001, 2. toukokuuta 2001 ja 27. kesäkuuta 2002. Suomessa elokuva ei saanut teatteriensi-iltaa, mutta Scanbox Entertainment Finland Oy julkaisi elokuvan myöhemmin videolle vuonna 2001 ja DVD:lle 2002. DreamWorks Pictures vastasi elokuvan levityksestä Yhdysvalloissa.


title: Kandidaatti (vuoden 2000 elokuva)

text: Vaikka "Kandidaatille" määriteltiin Yhdysvalloissa korkea ikäraja, se oli kuitenkin kohtalainen menestys lippuluukuilla; elokuva tuotti avausviikonloppunaan 1 516 elokuvateatterissa 5 363 900 dollaria. "Kandidaatti" tuotti yhteensä Yhdysvalloissa 17 872 723 dollaria ja ulkomailla 4 489 088 dollaria. Maailmanlaajuisesti elokuva tuotti yhteensä 22 361 811 dollarin lipputulot. DreamWorks Home Entertainment julkaisi "Kandidaatin" Yhdysvalloissa VHS:lle 27. helmikuuta 2001 ja DVD:lle 6. maaliskuuta 2001.